text:
Ligurie
La Ligurie e je une regjon de Italie dal Nord cun 1 milions e mieç di abitants. E cunfine a Nord cul Piemont, a soreli jevât cu la Emilie-Romagne e la Toscane, e a soreli bonât cu la France; a Sud e je bagnade dal Mar Ligure. Il cjâf lûc al è Gjenue.
TeritoriModifiche
La Ligurie e je la tierce regjon taliane plui piçule, daspò Val d'Aoste e Molîs; purpûr e à la tierce maiôr densitât di abitants par chilometri cuadri.
La conformazion dal teritori e je prevalentementri montagnose (scuasit doi tierçs): la planure e je cirche l'un par cent dal totâl da la estension, e si cjate scuasit dute inte zone di La Spezie. Lis cuestis a son rimpinidis e con piçulis lîts inte Riviere di Jevât e un pôc plui amplis inte Riviere di Bonât.
StorieModifiche
Dilunc la etât di mieç la Ligurie e fasè part de Republiche marinare di Gjenue. Napoleon invadè il teritori de Republiche intal 1797 che e fo anetude al Prin imperi francês. Il congrès di Viene dal 1815 assegnà la Ligurie al Ream di Sardegne, sot dal domini dai Savoe. Dal 1860 e fasè part dal Ream d'Italie, e intal 1946 pasà sot de Republiche Taliane.
EconomieModifiche
L'agricolture e je limitade a pôcs insediaments par vie de inacessibilitât dal teritori, e e je limitade ae colture di ulivis, frutam e flôrs: di chescj ultims la produzion locâl e je la mitât di chê nazionâl. L'industrie pesant e je stade un setôr impuartant fin tai agns '70, cun industriis come Ansaldo e Fincantieri. Al dì di vuê fondamentâl al è il turisim: i puescj plui visitâts a son Gjenue par storie, art e culture; altris zonis a son lis Cinc tieris e Portovenere, dongje La Spezie.
PoliticheModifiche
Zonte regjonâl:
- Claudio Burlando - president
- Massimiliano Costa - vizi president e assessôr ae istruzion, formazion e politichis sociâls
- Maria Bianca Berruti - assessôr ae edilizie e lavôrs publics
- Margherita Bozzano - assessôr al turisim
- Giancarlo Cassini - assessôr ae agricolture, pescje e protezion civîl
- Renzo Guccinelli - assessôr al disvilup economic, industrie, comerci e artesanât
- Luigi Merlo - assessôr aes infrastruturis, traspuarts e puart
- Claudio Montaldo - assessôr ae salût e sigurece dai citadins
- Fabio Morchio - assessôr ae culture, sport e spetacul
- Giovanni Battista Pittaluga - assessôr ae organizazion, risorsis umanis e informatiche
- Carlo Ruggeri - assessôr ae planificazion teritoriâl e urbanistiche
- Giovanni Vesco - assessôr aes politichis dal lavôr e de imigrazion
- Franco Zunino - assessôr al ambient


c: text/html

text:
- Si presentarâ il libri Contis di famee, cun il nestri berlon de ostarie, Michêl, che nus regalarà une performance… eroiche!
- Si presentarà ancje Soreli jevât a mont, e magari o scuvierzarin ce che a son chescj benedets yokai, e cemût che si scrîf un haiku par furlan, e soredut il nestri famei, Checo, nus leiarà pe prime volte in public une conte dal libri che al à vinçût il San Simon. Robis di… insumiâsi!
- Luca Pagot, from Pipinate, al stiçarà il vuestri ostîr a disvelâ cemût che si scrîf une conte di famee e cemût che i è saltât tal cjâf di lâ a cirî gnot in Gjapon.
- O varin l’onôr, drete drete from Sclaunic, di vê une letore, Alice Passone, che no dome e sarà di jutori a berlon e famei, ma nus leiarà une conte… regâl!
- Si podaràn viodi i disens origjinâi de cuviertine dal libri di Soreli jevât a mont, che a son ancje un tichinin incuietants
- Si podarà sintî un duo che za dal non al è dut un programe e che al à il disc gnûf che al sta par vignî fûr: In 2 rive no tocje a saràn i responsabii dai incomuts musicâi
- Si podarà scoltâ une conte inedite scrite di pueste par la serade che e cjacare di Sclaunic, e tire fûr un personaç storic dal paîs e forsit… us fasarà pôre!
- Al sarà tal public un contecurtâr che al ven di lontan e che al è in patrie par cualchi dì: Nello Malisano, fantats, in cjar e vues! E o contìn di viodi ancje cualchi altri contecurtâr…
- Forsit lis contis ineditis a saràn dôs…
- In gracie dal Circul Culturâl, nol vignarà permetût di lassâsi come cjans…
E ve chi, par cui che al à voie lis robis cuntun pocje di uficialitât, ancje il comunicât stampe de robe.
di Famee”
jevât a mont”
presentâ i lavôrs di narative in lenghe furlane dal so compaesan Raffaele Serafini, autôr di “Contis di famee” (ed. Kappa vu, 2015) e “Soreli jevât a mont”
(Ed. Forum, 2015) editâts ducj i doi in tal mês di Otubar dal an passât.
diferents in tai contignûts. Contis di famee, finalist dal Premi San Simon di Codroip tal 2014, al cjape sù lis sôs storiis di un arbul gjenealogjic di une famee dal Friûl di mieç, contantlis in maniere origjinâl e slontanantsi dai stereotips de furlanitât.

robotstxt: allowed

filter: keep


text:
Giovanni Pascoli
Zuan Pascoli (par talian Giovanni Pascoli; San Mauri di Romagne, 31 Dicembar 1855 - Bologne, 6 Avrîl 1912) fo un poete talian.
Biografie[cambie | modifiche il codiç]
La infanzie e il liceu[cambie | modifiche il codiç]
Al nassè tal 1855 a San Mauri di Romagne di Rugjîr, che al ministrave un cuarp di tiere pai princips Torlonie, e Caterine Vincenzi. Tal 1862 al fo mandât a studiâ dai scolopis a Urbin, là che al imparà ben il latin; biel che al jere a stâ lavìe i muririn in volte il pari (1867), che al fo copât a sclopetadis di doi çafs par cont di un che i voleve puartâ vie il lavôr, une sûr di tif (1868), la mari di lancûr (1868) e un fradi di meningite (1871). Jacum, il fradi plui grant, ve di tignî front ae criure di bêçs: parcè che si jere a sec, dute la famee le a stâ a Rimini e Zuan fo spedît a finî il liceu a Florence, ancje se nol veve nissune voe. Intant la famee tornave a San Mauri.
La universitât[cambie | modifiche il codiç]
Tal 1873, cui bêçs di une borse di studi, al tacà a studiâ letaris te universitât di Bologne, là che al insegnave Giosuè Carducci, che il so insegnament fo unevore impuartant pe formazion di Pascoli, che al scomençâ a lei no dome classics ma ancje oparis dal forest propite pe influence di lui. A Bologne al tacà ancje a crodi tal socialisim, vignint un militant cussì ferbint che une dì al sivilà cuintri dal ministri de istruzion, robe che i fasè pierdi la borse di studi. Dut câs, al continuà a frecuentâ lis lezions; intant al colaborave cun sfueis e al poesiave, scrivint viers cuntune poetiche visionarie e romantiche, che e cjapave colôr de leterature greche (Carducci scrivè intune letare che chel di Pascoli al jere un romanticisim classic). Cuant che i fo fat un atntât a re Umbert I, a forin arestâts une schirie di socialiscj che a vevin fat protestazions; cuant che un grop di chei forin condanâts dal tribunâl di Bologne, tal 1878, Pascoli, che al jere lì a sintî la sentence, sbrocâ fûr berlant e tamburant. Lu cjaparin su e lu sgnacarin in preson; al fo assolvût, ma si jere ben fat trê mês di galere. Jessût fûr, al pensà ben di parâ di bande il socialisim e di tornâ a metisi sot cu le universitât: otignude une gnove borse di studi, tal 1880 al rivà finalmentri a indotorâsi cul massim, cuntune tesi sul poete grêc Alceu.
L'insegnament e il suces[cambie | modifiche il codiç]
Stant che al veve cjatât un puest di profesôr e che il guviêr spedive i insegnants su e jù pe Italie par amalgamâ il stât, che al jere stât unificât di pôcs agns, tal 1882 al le a vivi a Matere a insegnâ leterature greche e latine al liceu, ma i someave, come al scrivè intune letare, di jessi in Afriche e al voleve tornâ plui vicin a sô tiere. Cussì al fo ben cuntent cuant che, tal 1884, al rivà a fâsi trasferî a Masse, là che al metè su cjase cu lis sûrs Ide e Marie. Trasferît di gnûf tal 1887, al le di stâ, simpri cu lis sûrs, a Livorn, là che tal 1890 al mandà fûr la sô prime racuelte di poesiis, Myricae (par latin al vul dî Tamariscs); la prime version veve dome vincjedoi poesiis, ma tai agns seguitîfs al fasè stampâ gnovis edizions, là che lis poesiis aumentavin simpri di plui. La ricolte i plasè un grum a Gabriel d'Annunzio, dulà che Giosuè Carducci preferive lis poesiis latinis, che Pascoli 'nd' scriveve un grum e participave ancje a concors, cun grant suces. Biel che si faseve une cierte innomine, tal 1895 al le a stâ tal paîs di Castelvecchio di Barghe cun Marie, dopo che Ide si jere maridade. Intant al continuave a scrivi poesiis, sedi par latin che par talian dut inspirât de taviele là che al viveve; nol molà nancje i siei studis di leterature, prontant antologiis latinis e avodantsi a Dante e a Leopardi.
Tal 1895 al fo clamât a insegnâ gramatiche greche e latine te universitât di Bologne, ma lui nol jere masse cuntent, par vie di fastidis e parcè che al varès volût pluitost vê une catedre di leterature, come chê che al otignì a Messine tal 1897, là che al fo profesôr di leterature latine. Tal 1903 al butà fûr i Cjants di Castelvecchio e al tornà a insegnâ la gramatiche des lenghis classichis a Pise. Tal 1906 al tornà a Bologne a insegnâ leterature taliane e ancje neolatine, biel che al tignive ancje cors par chei che a volevin deventâ mestris di scuele. Seguitant a fâ su e jù fra Castelvecchio e Bologne, al fo sfulminât di une cirose epatiche tal 1912.
La poesie[cambie | modifiche il codiç]
Pascoli al poetave sedi par latin che par talian. Al doprave une lenghe unevore ardite e sperimentale, che e invià la poesie taliane ai stîi dal Nûfcent: ancje se al restave fie de leterature classiche, unevore plui che no chê di altris autôrs dal timp, la sô poesie si disfaseve de cjarie e des sovrastuturis de tradizion, rivant a fâ viodi diretementri lis robis concretis e la nature, cjalant lis robis piçulis, come besteutis e plantutis, come che a viodiju e a sintîju al fos un frut che i somei dut gnûf, cence che la abitudin i fasi viodi dut compagn, cence emozion. La metriche e la musiche messedins suns, odôrs e colôrs intune rêt di riclams e sugestions che al disegnin un incant di paisaçs e admosferis che a àn un podê scuasit ipnotic. Come Virgili, Pascoli fevele di robis umii de taviele cuntune lenghe ben sustignude; intant però al pare dentri elements dal lengaç frutîl, come un grum di onomatopeis. Difat bisugne dî che in dute la sô poesie si viôt ben che e je une brame impusibile di tornâ ae infanzie, cuant che il nît de sô famee, che i si disfà cuant che al jere ancjemò un canai cuntune schirie di trapas di tancj di chei che al veve plui vicins, al jere ancjemò intîr e solit e sigûr e i siei cjârs a jerin ducj vîfs. Cumò che al à pierdût chel nît, e che lu à piardût masse adore, i reste dome un dolôr mistereôs, che nol rive a consolâ. Duncje, infondâsi tal lancurôs rivoc di chel passât e dai siei muarts, vadì meti su almancul fra lis rimis chel nît in fas, je verementri la uniche par cirî di indulcî chê dulìe: cussì la poesie je chê che lu salve. Tal paisaç, che al dipenç cun dutis lis impressions che si diseve e cuntune scrupulose atenzion pai detais plui piçui, al cjate un spieli di dut chel che al sint dentri. Cu la contemplazion de nature e de taviele e de lôr struture cicliche si console ancje dal pinsîr de muart.
Lis oparis principâls[cambie | modifiche il codiç]
Ancje se si professe che al jere bon a rimâ par latin tant che par talian, si studiin di plui lis poesiis talianis; lis plui innomenadis a son chês di Myricae e dai Cjants di Castelvecchio.
- Myricae (par latin Tameriscs; 1891): e je la ricolte che e marcje la direzion de sô poesie, cun ducj i arguments dal dolôr e de distruzion e de ricercje dal nît che al veve piardût cuant che la muart dai siei cjârs i lu vevin disfat. Il titul ven di Virgili: là che il poete latin te Cuarte Bucoliche diseve che no a ducj ur plasin i arbussits e i umii tameriscs (non omnis arbusta iuvant humilesque myricae[1]), vadì che al veve di fevelâ par un toc di robis plui altis che no il mont dai pastôrs che al veve ritratât fin a chê volte, Pascoli dis clâr e net che lui al scrivarà propite des robutis umilis de nature. La prime edizion e veve dome vincjedoi poems, ma dopo le slargjà ben.
- Il frutut (Il fanciullino; 1897): e je è une prose che e dis ce che e je la poesie par Pascoli, vadì la ricercje de interioritât plui pure e sincere, come di chê part dal omp che i je rimaste ancjemò canai e che e vîf ancjemò dentri di lui.
- Poemuts (Poemetti; 1897): chi al cjante la sô societât ideâl, fate di piçui terenârs, come tes Bucolichis e tes Georgichis di Virgili e tes Voris e i dìs di Esiodi. Invezit tes citâts, là che al mancje il ritmi dal an agricul, no si rive a lampâ il funzionament ciclic de nature, che al è une consolazion di front ae percezion de finitece dal vivi.
- Poems conviviâi (Poemi conviviali; 1905): chi, come che al scrivè Benedet Croce, al fevele grêc, ma cun peraulis talianis, vadì che al poèsie cul spirit dai Grêcs antîcs e te maniere de lôr poesìe.
- Cjançons di re Enzi (Canzoni di re Enzo; 1909): a incensin la storie dal comun di Bologne te ete di mieç.
- Cjants di Castelvecchio (Canti di Castelvecchio; 1913): continuant il troi che al veve cjapât cun Myricae, Pascoli conte lis resons de sô soference e al cîr une difese te poesie, là che al po vivi di gnûf chel nît che i jere lât in fas: difat la prime composizion de ricolte si clame propite La poesie (La poesia).
- Cjants latins (Carmina Latina; 1914): e je la ricolte des poesiis latins, dividude in sezions: Poems e epigrams (Poemata et epigramata), cun composizions diviers; Cjants di cjamps (Ruralia), cun componiments didascalics di genar georgic; Rome (Res Romanae), che al ritrate la Rome imperiâl metint in sene lis animis dai sotans e de puare int; il Libri dai poetis (Liber de poetis), là che si concentre su Virgili e Orazi; Poems cristians (Poemata Christiana), là che al dissegne cuadris di vite e di animis al timp dal passaç dal paganisim al cristianisim, e doi imnis, un a Rome e un a Turin, che a contin e cjantin la storie des dôs citâts.
Notis[cambie | modifiche il codiç]
- ↑ P. Virgilio Marone, Le Bucoliche, Torino, SEI, 1939
Bibliografie[cambie | modifiche il codiç]
- Dizionario letterario Bombiani delle opere e dei personaggi di tutti i tempi e di tutte le letterature, Milano, Bompiani, 1961
Leams esternis[cambie | modifiche il codiç]
- Pascoli, Giovanni, treccani.it
- Pàscoli, Giovanni, treccani.it
- Canti di Castelvecchio, treccani.it


text:
Cosa facciamo
Eventi
15.07.2021
Dleng Musiche classiche ma no masse
In Onda su Rai3 Bis dal Teatro Zancanaro di Sacile - 15 e 18 giugno 2021, ore 21.00
Accademia d'Archi Arrigoni - RAI Friuli Venezia Giulia
Pontade #1 Conciert “I 4 elements”
Prin apontament cul gnûf format che al viôt un imbinament, induvinât e inovatîf, tra la musiche classiche, la lenghe furlane e la valorizazion dal teritori. DLENG – musiche classiche ma no masse al è stât ideât par presentâ lis particolaritâts des piçulis citadinis e dai borcs dal Friûl Vignesie Julie, lûcs une vore biei e inmagants, dulà che tai teatris si esibissin realtâts teritoriâls virtuosis. In cheste pontade o larìn tal Teatri Zancarano di Sacîl par scoltâ la Academie di Arcs Arrigoni di San Vît dal Tiliment e la Orchestre San Marc di Pordenon. Nus compagnarà Igor Pezzi che, cuntune biele cjaminade tal centri storic dal “Zardin de Serenissime”, nus spiegarà par furlan lis carateristichis dai edificis plui biei e impuartants, cun cualchi menzon storiche, culturâl e architetoniche su chestis costruzions. Dopo, o jentrarìn tal Zancanaro dulà che, a spietânus tal foyer, o cjatìn un musicolic professionist, il prof. Marco Maria Tosolini. O comentarìn insiemi i tocs dal conciert “I 4 elements”. Di ogni toc si analizarà cualchi detai musicâl e storic, di mût di judâ il spetatôr a preseâ la esibizion sul palc e la particolâr tecniche virtuosistiche doprade.


text:
Alte etât di mieç
Si clame Alte ete di mieç che part de ete di mieç che e scomence cu la colade dal Imperi roman di Ocident intal 476 d.C, fin intal an 1000.
Daspò de deposizion dal ultin imperadôr roman Romul Augustul intal 476, nissun al cjape plui il puest di Imperadôr.
L'imperi bizantin al manten la sovranitât parsore lis tieris che a jerin une volte dal Imperi roman di Ocident. Lis popolazions gjermanichis insedadis ta chestis tieris a ricognossin la autoritât dal imperadôr di Costantinopoli. L'imperi bizantin al cîr di controlâ ancje la Glesie, ma al cjate la oposizion fuarte dal Pape. Daspò da lis invasions dai barbars e la opare dal imperadôr Justinian, che al veve cirût di tornâ a cjapâ lis tieris pierdudis, la fin dal secul VIII al viôt il ream dai Francs a Ocident, i Langobarts inte Italie setentrionâl, l'Imperi bizantin intal sud de Italie e intai Balcans.
La Glesie[cambie | modifiche il codiç]
La alte ete di mieç e viôt ancje la riorganizazion de Glesie, che e cjate simpri plui afermazion e interès de bande de popolazion, fin a deventâ une sorte di federazion di glesiis episcopâls. I vescui a sielzevin i sacrâts locâi, e a vevin ancje une buine colaborazion cul podê civîl.
Il vescul di Rome al leve cjapant simpri pui impuartance intal contest de jerarchie de Glesie, e lu puartarà a vê simpri pui podê e a confrontâsi cu la Glesie di Orient parsore cuestions di teologjie, come par la cuistion de iconoclastie intal secul VIII.
Intant, inte Europe dal secul VI, al cjape simpri plui man il fenomen dai rimits, che e devente une novitât simpri plui difondude inte tradizionâl societât cristiane. Cui che al sielzeve di deventâ eremit al voleve vivi seont ce che al diseve il Vanzeli, inte penitince, preant, cirint di vivi come Jesus al veve tant predicjât. I prins a lâ daûr di chest model di vite a forin i anacorets, oms che a levin a vivi intal isolament plui complet, cence volê un contat uman. Daspò, chest mût di vivi al ven cambiât: si capîs la bisugne di vivi intune comunitât regolade di une dissipline: a scomencin a nassi i munistîrs.
Sant Antoni Abât, San Basili il Grant e San Pacomi a forin i iniziadôrs di chest moviment in Orient. Jenfri il IV e il VI secul, munics e eremits si difondin in dute Europe. In Italie, San Benedet, tal 529, al va a stâ a Mont Cjassin par fondâ la so abazie e al è il prin a da al moviment une regule, cognossude ancjemò vuê.
In Irlande, il moviment al è difondût di San Colomban (nassût dongje il 530).
I Barbars[cambie | modifiche il codiç]
La peraule Barbar (che e diven dal grêc BάpBapoς, passant pal latin "barbarus") e significave tartaiot, par indicâ chei che no fevelavin la lenghe greghe e duncje no jerin considerâts oms civilizâts. Il stes prejudizi lu vevin i romans.
Lis popolazions de Europe dal Nord e dal Est a vignivin in contat cui Romans, scorsâts di altris popolazions che a si espandevin cirint regjons plui grandis e fertilis. La politiche romane e jere chê di meti lis tribûs barbarichis une cuintri chê altre, calcolant di aleade une e di nemie chê altre, o ingaiant i lôr vuerîrs tal esercit, par fâju jentrâ te sô societât, fin cuant che i barbars, di fat, a deventavin romans. I barbars come i Gjermanics, i Celtics, i Sarmatics, i Tracics e tancj altris a jentravin a fâ part dal esercit imperiâl roman par rivâ, cul passâ dal timp, a deventâ ancje gjenerâi (Stilicon, un dai ultims gjenerâi romans, al veve pari Vandal) e fintremai imperadôrs (il prin al fo Massimin il Tracic, dal 235 al 238).
I reams romano-barbarics[cambie | modifiche il codiç]
Une volte jentrâts in contat cu la pui rafinade civiltât romane, i barbars a scomencin a cjapâ sù il mût di vivi dai Romans, lassant però ancje elements de tradizion gjermaniche, ancje tal dirit. Lis popolazions di origjn gjermaniche che a àn rivât adore di sachizâ o a concuistâ la penisule italiche a son:
- i Vandai
- i Visigôts, ven a dî i Gôts di soreli jevât.
- i Ostrogôts, ven a dî i Gôts di soreli bonât.
- i Langobarts
- i Francs
- i Vichincs
Schisme di Orient[cambie | modifiche il codiç]
La barufe jenfri il papât e Costantinopuli, che si jere fate simpri pui fuarte cu la colade dal Imperi roman di Ocident, e aumente sôt da l'imperadôr Leon III di Bisanzi, che cuntun edit al veve improibît di doprâ figuris sacris tes funzions e al veve ordenât la lôr distruzion (730). Il schisme di Orient al tache tal 1054 cu la scomuniche cuintri dal patriarcje Michêl Cerulari volude di pape Leon IX.


text:
Il sît al è progjetât par cirî di miorâ al massim la utilizazion e la acessibilitât des pagjinis web. Garantî l’acès aes informazions aes personis cun abilitâts diferentis, cun di plui che jessi un oblic di leç pes publichis aministrazions e je ancje la fonde par miorâ la cualitât de comunicazion vie internet. Il portâl al è stât progjetât par lâ daûr cui 22 recuisîts de leç n°4 dai 9 di Zenâr dal 2004 su lis “Disposizions par favorî l’acès dai sogjets disabilii ai imprescj informatics” e in conformitât aes diretivis W3C di XHTML 1.0 Strict e CSS 2. I riferiments normatîfs e i nivei di riferiment doprâts a son: - Liniis vuide dal CNIPA
- Liniis vuide par la acessibilitât dal W3C (Progjet WAI)
- Standard di acessibilitât ISO. Il studi de acessibilitât al previôt un aspiet tecnic e une part di percezion e comprensibilitât.
La verifiche di chescj diviers aspiets e permet di dâ un vôt al nivel di acessibilitât di un sît (su la fonde des indicazions dal WAI). Dal pont di viste tecnic, lis pagjinis:
-a son realizadis in XHTML 1.0 Strict
-no àn frame, ogjets java o flash no acessibii
-a àn caratars ridimensionabii
- a son navigabilis in maniere corete cun imprescj di navigazion assistude.
Par ce che si riferìs ai aspiets di comprensibilitât, utilizazion, semplicitât di navigazion si è cirût di uniformâ la struture dal sît tignint la navigazion principâl a man drete e la navigazion secondarie a çampe, cirint in plui di dâ simpri indicazion de posizion indulà che si è. Lis sezions dal sît a scugnaressin dâ une sudivision clare dai contignûts e permeti une navigazion ben smirade.
Navigazion de tastiere - Accesskey (colegaments svelts)
I tascj di acès svelt a premetin di ativâ il colegament a pagjinis specifichis o ponts dal document cul jutori dome de tastiere, cence doprâ il mouse. Par ativâ il colegament si scuen tignî fracât un tast fis plui il tast di acès svelt assegnât al colegament.
Lis cumbinazions disponibilis a son:
ALT+1 Si va ae sezion superiôr cun leam ae pagjine principâl.
ALT+2 Si va ae colone di çampe.
ALT+3 Si va ae colone di man drete, indulà che a son tignûts i leams aes pagjinis di presentazion dal sît.
ALT+4 Si va diretementri al contignût dal menù da pît de pagjine (footer)
ALT+5 Si va diretementri al contignût de pagjine Acessibilitât.
Notis:
Il tast fis pai utents che a navighin in ambient PC windows al è ALT. Pai utents Macintosh il tast fis al è CTRL (miluç). Pai utents Amaya il tast fis al pues jessi ALT o CTRL a seconde des preferencis impostadis. I utents che a navighin cun Internet Explorer, a fracaran il tast “invio” par acedi ai contignûts associâts al tast di acès svelt. I altris utents a acedaran diretementri ai contignûts associâts al tast di acès svelt. I Browser di vecje gjenerazion no permetin la navigazion de tastiere.
Grafiche, contrast e ipovision
La progjetazion grafiche e je stade studiade par jessi il plui pussibil plasevule di doprâ, svelte di usâ e facile di memoreâ. Il sît al è stât progjetât cun cure pal contrast bielzà inte version grafiche, al è pussibil ingrandî i caratars, ma par formis di ipovision plui impuartants al è conseât l’ûs dal sfuei di stîl cun contrast alt bielzà disponibil. Par ativâlu si scuen fracâ su “Alto Contrasto” in bas dal pît di pagjine.
Utilizazion des tabelis
La struture principâl e je stade progjetade in mût “tableless” (cence doprâ tabelis pal design). Ciertis sezions a podaran invezit vê ciertis tabelis pregressis, che a vignaran convertidis biel prest.
Contignût des pagjinis cun adatament fluit
La presentazion e i contignûts testuâi si adatin aes dimensions dal barcon dal browser doprât dal utent cence soreposizion dai imprescj presints o pierdite di informazions, ancje in câs di ridimensionament, ingrandiment o riduzion de aree di visualizazion o dai caratars rispiet ai valôrs predefinîts di chescj parametris.
Ingrandiment dai caratars
Intal menù dal propri browser al è pussibil ridimensionâ i caratars dai tescj presints intes pagjinis dal sît. Cheste e je la procedure di seguî par incressi o calâ la dimension dai caratars se si navighe cun Internet Explorer: visualize > caratar > sielte de dimension.
Par browser tant che Mozilla, Firefox, Netscape: fracâ tal stes timp il tast ctrl e il tast plui (+) par incressi e il tast mancul (-) par calâ il caratar. Cun chescj browser la stesse funzion e je ativabile dal menù: visualize > dimension test > sielte ingrandiment o riduzion.
Par il browser Opera si previôt la stesse funzion di ingrandiment svelt (ctrl + tast plui o tast mancul) e intal menù dal browser: visualize > zoom.
Imagjinis e leams
Dutis lis imagjinis presints sul sît e an un piçul test di descrizion (alternative testuâl), che al informe sul contignût de stesse. Cuant che al è necessari i leams a ripuartin il titul che al clarìs la lôr funzion. Fermantsi cul mouse sul leam, e comparìs une etichete descritive (tooltip) intant che i letôrs di schermi (es. Jaws) a learan il contignût dal titul associât al leam.
Tabindex (navigazion de tastiere)
Al è stât aplicât un ordenament di navigazion par mieç dal tast “TAB”, e la architeture atuâl de pagjine e scugnarès permeti une navigazion ordenade e corete.
Avertence
Par problemis di acessibilitât, erôrs intes pagjinis, sugjeriments o informazions si pues contatâ il centri redazionâl che si ocupe de gjestion dal sît. Us invidìn duncje a segnalâ i problemis di acessibilitât che o podês cjatâ su lis nestris pagjinis, in mût di permetinus un intervent il plui pussibil svelt e furnîus un miôr servizi.


text:
— No stâ moviti, Spilot. E viôt di stâ cidin! Il Comissari Rocheton e il so amì a jerin distirâts sot di un arbul, pontant il roiuç dal boscut, propit indulà che al faseve un comedon. — Ahh! — al veve sossedât Spilot, cimiant cui voi plens di sium. Il Comissari lu veve cjalât di brut. — Cîr di stâ [...]
Categorie: Gjenar Par Fruts
Prin che l’om al cjapàs pît in chest mont co vivìn, la tiere e jere popolade cun grandis fameonis di besteutis, di ogni raze, pêl e colôr. Chescj animâi a abitavin tes grandis tieris e a jerin in tancj. Si sa che par plui che no si vueli, simpri cualchi tichigne e saltave fûr, cussì al fo che un grumon [...]
Za fa timp a un pôcs di nô, nus jere cjapade le voie di lâ ta lis Scuelis Maternis a contâ storiutis e poesiis in lenghe furlane ai frututs. Part di lôr a fasevin fadie a capî la nestre lenghe, juste par chel o vevin decidût di fâ chest, cussì o sin lâts ta une Scuele Materne di un paîs [...]
— Al varès di rivâ dal moment! Cussì si intimave bessôl, sot vôs, grampât su la ramace plui gruesse dal arbul, tignint dûr la sô arme e smicjant a rêt dal troi. Al saveve che il nemì al sarès passât jenfri il bosc, propit dulà che il barascjam si rarive permetint di movisi cun plui facilitât. Nemì, ce brute peraule. [...]
Stoi ben cuant che chei altris a stan mâl, soredut se soi jo a fâju stâ mâl. Inutil menâle. Mi plâs fâ dispiets. Ruvinâ lis zornadis. Lassâ un segn di fastidi dulà che o passi. «Ma dai! Al è picinin… no stâ rabiâti». E cun cheste frase le ai suiade, e pues bielzà scomençâ a pensâ a le prossime. Parcè [...]
Tal biel mieç dal vilaç al jere, come che al è ancje cumò, un grant prât vert, plen di rosis e cun cualchi arbulut. Al sbilf Berto i plaseve sta su chel prât, ma no i plaseve vê cussì tante int ator, che i passave dongje, o che e riscjave di pestâlu corint o zuiant. Cussì, une dì di Sierade, [...]
— Cemût aial dit? — Enel Eletric, marcjât libar. Par calâ la sô bolete de lûs! — Cui? — Mi mande Enel Eletric, se mi fâs jentrâ i motivi dut. — Cui isal lui? — Mi clami Stiefin — i rispuint chel intant che i mostre il biliet di visite. — Viodie? — Stiefin? — Sì. — Ce biel non, [...]
Lu clamavin ‘Sefon par vie che al jere un bocon di signôr di scuasi doi metris cuntune fan ataviche intorsi. Lu vevin invidât a gnocis. Lui e so copari. Ah! Cheste sì che e je une buine ocasion! Alore: sintude messe, barbotât un toc di Credo, sigurât che chei doi a vedin dit di sì ducj i doi, tirâts i [...]
— Al è dome par doi dîs… — Ma po sigûr, nol è nissun fastidi. No sta vê pinsîrs. Intant che il confinant i mostre là che i lasse i crostins (un gjenar diferent par ogni dì), il savalonut di cambiâ, i sachets par cjoli sù lis buiacis, Mario al pense dentri di se: — Finalmentri! E je la ocasion [...]
O vevi cinc agns cuant che mi soi visât che la muart nus rive a ducj. Chel toc di rivelazion al jere rivât slacât tal jet, biel cjalant un libri di pipins. Par il barcon e rivave la ultime luminositât di une sere di Sierade. O soi lât te cucine, mê mari e jere daûr a preparâ di cene. – [...]
Kumada in chel dî nol saveve ce metisi a fâ. No si jere inacuart che ‘nt veve cunsumâts une sporte, intal ultin an, e plui la zornade dai cjalçuts diferents si svicinave e plui si cjatave in dificoltât. I vignive fûr il fum pai nâs e par lis orelis a fuarce di remenâ il çurviel par risolvi il fastidi. Cjalçuts! [...]
Tuuut – Pront. – O soi Marie. Chê che i à robât la machine. Simpri chê. – Che si le tegni! – Le ai puartade lì dal mecanic, cumò e va miôr. – Che si le tegni! – Ma nancje par ideis! Un catan dal gjenar! – Ma nol è à comedade? – Sì, un tichinin… ma no larà indevant [...]


text:
Cui pensavial mai di vê a ce fâ cu la poesie a la me etât! Al è stât chel sacravolt di Nelo Malisan ch’a mi à stiçât, fevelantmi di un concors inmaneât dal comun di Basilian, ch’al varès premiadis lis primis trê oparis cualificadis di une jurie a pueste. Ven a stai lis oparis a podevin jessi sedi in prose [...]
Tag: Bepi Zefon
A i plaseve un grum lavorâ il fier a gno cusin Zuanin, cussì tant che a dîs agns al leve bielzà a fâ il garzon te farie. No le mighe tant di maraveâsi pe etât, parcè a chei timps là vie pene finidis lis elementârs a tu vevis di sielzi: o imparâ un mistîr o ben subit vie tai cjamps [...]
E jere partide plene di morbin in siele a la sonde Rosetta ai 2 di Març di 12 agns indaûr, braurose di jessi la prime a podê sbarcjâ suntune comete e seneose di fâi viodi a dut il mont cemût ch’a je fate une “bale di nêf sporcje” come ch’a la clamin i astronoms. Un viaç di dîs agns tal [...]
“Sacrabolt, e je ribaltade une coriere!” al disè il Checo sentât a lei il Gazetin te Ostarie di Lino. “Drece chel gjornâl, cjastron” i rispuindè l’ostîr. A Checo no i leve jù di fâsi cjoli pal cûl cuant ch’al faseve fente di lei il gjornâl, ben cussient di no jessi inscuelât e di no savê pont di letare. La scuele [...]
“NEE NED ZB 6TNN DEIBEDH SIEFI EBEEE SSIEI ESEE SEEE !!”. La NASA a li à dadis fûr nome cumò chestis fotos fatis de sonde Mars Reconnaissance Orbiter tal mês di Març di chest an, e di bot si è discjadenade ogni sorte di fantasie su ce ch’al podarès volê dî chel scrit sculpît su la scusse dal planet Mart. [...]
Gelo, a lis ai letis dutis di cjâf a pît lis tôs contis, fintremai la prefazion e la postfazion. O pues fevelâ di testemoni, ancje se cui voi di frut, vint vivût tal Friûl di mieç, sot la Stradalte par plui di vinç agns a cjaval de Seconde Vuere fin ai prins dal ’60. Chês figuris ch’a tu pinelis cussì [...]
La fantasience ch’a devente veretât. Ai 14 di Març di chest an e je partide de rampe di Bajkonur in Russie, une navisele spaziâl robotiche, ven a stâi cence cristians parsore, cul fin di viodi se a son olmis di vite, ancje passade, e se l’om al podarès vivi al dì di vuê sul planet Mart. E je lade vie [...]
«Gjoele, Gjoele» al clamâ cun vôs malcierte Meni a la massarie dal predi, «dulà isal il plevan?» «Ce âstu di fâ dal plevan”, i rispuindè la femine cun malegracie. «O varès di domandai s’al à mandât indenant la domande di beatificazion ch’a i ai fevelât», i disè Meni che al steve in pîts cun fature su lis gjambis clopadicis. Al [...]
A no je une conte di fantasience ma dome la croniche di ce ch’al è capitât in chescj dîs di Dicembar tal mont de astronomie. Il 2003 SD220 al è un asteroit ch’al ven a cjatânus di spes, jessint ch’a si fâs viodi des nestris bandis cinc voltis ogni dodis agns. Al è stât scuviert pe prime volte tal 2003, [...]
Velu ca “il telefonin ch’a nol fâs nuie”: in Americhe dal Nord a àn metût in vendite il telefonin ch’a nol fâs nuie, ma propri nuie. Nol telefone, nol navighe in internet, e nol fâs nancje fotografiis, e al servìs dome a cirî di disintosseâ chei ch’a no puedin fâ di mancul di doprâlu nancje tal bagn. Al coste dome [...]
Remigji a nol jere masse convint cuant ch’a la veve maridade, nancje tant pe so presince o pe figure fisiche, parcè che Armide e jere un toc di femine ch’a faseve voltâ ducj i mascjos cuant ch’a passave denant de ostarie la domenie lant a messe; cun chel pas di bersalîr, il pet in fûr e il cuel de cjamese [...]
par continuâ la conte di Nelo Malisan Pense Nelo, o stoi preparant une presentazion pe serade di osservazion astronomiche de Lune di sabide ai 19 di setembar, oltri al eclis di Lune dal 28, e sgarfant te RET par cirî cualchi curiositât, o soi finît ta un sît di fantasience là che a contin dal sbarc di Armstrong [...]


text:
19 di Zenâr
Il 18 di Zenâr e je la 18° zornade dal Calendari Gregorian. A mancjin 347 zornadis pe fin dal an (348° se l'an al è bisest).
AcjadimentsModifiche
In FriûlModifiche
- 1947 - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
Vie pal montModifiche
Nassûts vuêModifiche
Muarts vuêModifiche
- 1980 Piero Ciampi cjantautôr talian
FiestisModifiche
In FriûlModifiche
Vie pal montModifiche
ReligjosisModifiche
- Sant Mario martar


text:
Langobarts
I Langobarts (dal latin langobardi, salacor leât a lis barbis lungjis o a lis armis) a forin un popul gjermanic, vignût probabilmentri jù de Scandinavie. In altris lenghis a son ancje cognossûts come lombarts, di dulà che al ven il non Lombardie, che al inizi indicave la regjon dulà che a stavin i Langobarts.
StorieModifiche
La storie dai Langobarts e je avonde scure, e la font plui impuartant e je la Historia Langobardorum, opare scrite dal frari cividalês Pauli Diacun tal VIII secul, e basade su lis informazions de Origo Gentis Langobardorum, une opare tramandade par vie orâl. Pauli Diacun al spieghe come il non origjinari dai Langobarts al jere Winnili; si insedarin tal I secul te Gjermanie, nomenâts ancje dal storic roman Tacit tal 98 d.C.. Fin al cuart secul a restarin plui che altri pastôrs; po, sburtâts des popolazions che a rivavin dal Est, a scugnirin spostâsi viers sud, in Austrie e in Panonie.
Tal 568 d.C., sot dal comant dal re Alboìn, a traviersiarin lis Alps Juliis par invadi la penisule italiche, insiemit cun altris popui gjermanics (Bavars, Bulgars, Sassons). Secont la liende, Alboìn al viodè pe prime volte la planure furlane de Mont Matajûr. Chestis tieris a jerin pene stadis tornadis a concuistâ dai Bizantins, che a vevin parât vie i Ostrogots, ma la resistence e fo scjarse. Tal 569 d.C. i Langobarts a cjapin la prime citât impuartante, Forum Iulii, ven a stâi Cividât, che aromai e jere la citât orientâl plui grande daspò de ruvine di Aquilee. I Langobarts a stabilissin ca il prin ducat, chel dal Friûl, che Alboìn i da in man al nevôt Gjisulf. Dopo di chest i Langobarts a van indenant, a concuistin Vicenze, Verone e Pavie di Milan, che e devente la capitâl dal ream langobart; la penetrazion e va po indenant a Sud, cui Bizantins che a tegnin nome Ravene, Rome e zonis su la cueste.
I Langobarts e il FriûlModifiche
Il ducat dal Friûl al reste un dai plui impuartants di dut il ream, e di Cividât a vegnin putrops rês. La citât e manten ancjemò vuê un patrimoni langobart, come il Templi e il Museu, che no àn paragons tal rest de Italie.
La influence culturâl langobardeModifiche
La influence culturâl dai Langobarts sul Friûl e samee mancul significative di ce che si pues pensâ. Par esempli par furlan lis influencis langobardis a son limitadis plui che altri al lessic, ma chest al è forsit dovût al fat che la formazion dal furlan e ven plui tart, ator dal an Mil, e ancje al fat che, viodût che i Langobarts no jerin tancj, la influence fûr des citâts no à di jessi stade fuartone, sicheduncje la int e continuave a fevelâ e a compuartâsi come prime. Dal pont di viste des fiestis furlanis, par esempli il pignarûl, secont i studiôs, a son di origjins plui antighis, forsit celtichis.


text:
prin in francese. Dizionario Francese-Rumeno prin. Dizionario Rumeno-Francese prin. prin nel dizionario. prin in rumeno. Traduzione prin a hallo.ro. Definizione prin. Sinonimi per prin. Senso prin. Pronuncia prin. Informazioni su prin nel dizionario hallo.ro. Dizionario prin. Vocabolario prin. Traduttore prin.prin in francese. Dizionario Francese-Rumeno prin. Dizionario Rumeno-Francese prin. prin nel dizionario. prin in rumeno. Traduzione prin a hallo.ro. Definizione prin. Sinonimi per prin. Senso prin. Pronuncia prin. Informazioni su prin nel dizionario hallo.ro. Dizionario prin. Vocabolario prin. Traduttore prin.prin in francese. Dizionario Francese-Rumeno prin. Dizionario Rumeno-Francese prin. prin nel dizionario. prin in rumeno. Traduzione prin a hallo.ro. Definizione prin. Sinonimi per prin. Senso prin. Pronuncia prin. Informazioni su prin nel dizionario hallo.ro. Dizionario prin. Vocabolario prin. Traduttore prin.
Suggerimento
Per cercare nel dizionario, inserire il termine desiderato e premere Invio. Se si desidera cercare nel dizionario una delle parole gia visualizzate, clicca su questo termine.


text:
Une volte, cuant che o jeri frute, mi cjatavi te cartolerie de place dal gno paîs, un di chei negoziuts dulà che si vendeve un pôc di dut. Siore Line, la parone, mi stave involuçant un regâl pe fieste di complean de me compagne di banc cuant che al è jentrât Gjildo, un vecjo cence etât, che al à domandât: [...]
Tag: Mariute
Egon Schiele – Studi di une cubie, 1912 – Mi contistu une storie? – Une storie? E ce storie? – La storie di nô doi. – Ma la nestre storie no je ancjemò finide. – E ce vuelial dî? Ce interessie la fin? Tu scomence, tu contis, e po dopo jo mi indurmidìs. – Tu ti indurmidissis a mieç? No [...]


text:
Miercus 27 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Osee
Cjapitul 8
DELITS E CJASTICS DI ISRAEL
Alarmi
8 1 Met in bocje la trombe
come une vuaite su la cjase dal Signôr,
parcè che a àn rot il gno pat
e si son rivoltâts cuintri de mê leç.
2 Ch’a berlin tant che a vuelin:
“Diu di Israel, nô ti cognossìn!”;
3 Israel nol à volût savênt dal ben
e il nemì i corarà daûr.
Il scisme politic e religjôs
4 Si son creâts rês, ma cence il gno consens,
si son creâts sorestants, ma cence che jo no savès nuie;
cul arint e cul aur si son fats i lôr idui
e cussì a saran fruçâts.
5 Propit, al fâs ingomut il to vidiel, Samarie;
la mê rabie si infoghe cuntri di lui;
– trop ancjemò restarano sporcs
6 i fîs di Israel? –
Lu à fat lui, un artesan,
ma nol è migo un Diu lui!
Propit, al sarà dut une fogule
il vidiel di Samarie!
7 A semenin aiar,
a seselin tampieste:
il forment al è cence spi,
nol fasarà farine;
e se le fasarà,
le glotaran i forescj.
La ruvine di Israel a son i forescj
8 Israel al è glotût;
aromai a son framieç dai forescj
come une robe che no plâs plui;
9 parcè che lôr a son lâts sù fint a Assur
– mus rimit e salvadi –,
Efraim si è comprât amants.
10 Ancje se ju comprin framieç dai forescj,
ve, jo ju dispierdarai
e lôr a finissaran in curt
di consacrâ rês e sorestants.
Diu nol à a grât i lôr sacrificis
11 Efraim al à moltiplicâts i altârs,
ma i altârs ju à doprâts par pecjâ.
12 O pues ben scrivi jo dutis lis leçs ch’o vuei,
lis cjapin par chês di un forest.
13 A tegnin ai sacrificis: che ju ufrissin!
La lôr cjar, che se mangjin dute!
Il Signôr no ju à a grât.
Aromai al sta par visâsi des lôr colpis
e par cjastiâ i lôr pecjâts:
a tornaran jù in Egjit.
Cuintri dal lusso sproposetât
14 Israel al à dismenteât il so creadôr
e si è fat sù palaçons;
Gjude al à moltiplicadis lis sôs fuartecis.
Jo o mandarai il fûc su lis lôr citâts,
e al brusarà ducj i lôr palaçs.
Notis:
- 8,1 - La trombe e servive par visâ di une fieste o di une vitorie ma ancje par visâ ch’al stave rivant il nemì. Il profete al è la trombe e la vuaite di Diu (Gjer 6,17; Ez 3,17; 33,7).
- 8,4 - Però dal libri dai Rês al risulte che Gjeroboam, tal inmaneâ une monarchie par so cont, al veve de sô bande il profete Achie (1 Re 11,29-39).
- 8,5 - Si trate dal vidiel di Betel, simbul de presince dal Signôr (1 Re 12,29).
- 8,9 - Ogni aleance cui forescj e je un tradiment tai confronts dal Signôr.
- 8,11 - Israel si prostituive cui siei vidiei di Betel e di Dan e cui idui tai santuaris cananeus.


text:
Angela Merkel a Udin cun l'idropulitrice
Dopo lis sôs protestis paron Pozzo al è stât nomenât gnûf designatôr arbitrâl pe serie A: “O stoi vendint ducj i arbitris talians, tal lôr puest une ventine di zovins ghanês”.
La cort di justizie de UE e à metût une multe di 40 milions ogni sîs mês ae Italie. Mâl che e ledi si ipotecarà la Val di Aoste.
Bruno Vespa si è vacinât in direte televisive e tante int cumò lu emule. Centenârs di anzians cun in man la tessare sanitarie a stan invadint i studis Rai.
I agjents stradâi di Lignan a controlaran se lis machinis a son in regule tramit un laser. Baste che no cjalcjedin il grilet.
Al continue il restaur dai Mori di Udin, chel Talian al è tornât net cumò al tocje al zimul Todesc. La Merkel in comun cui stivâi e l'idropulitrice pur che no si disi che un talian al vedi netât un todesc.
Costino di plui al Stât 50 sfolâts afghans o 1000 militârs te caserme Lesa di Remanzâs?
Une pensionade e je corude daûr ai rapinadôrs e ju à fats arestâ. Une biele prove di prestance e agjilitât, il guviern i gjave la pension.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Naum
Cjapitul 2
La salvece di Gjude e je dongje
2 1 Ve! Su pes monts
i pîts di chel ch’al berle: “Salvece!”.
Fâs, Gjude, lis tôs fiestis,
manten i tiei avôts.
Il trist nol tornarà mai plui
a passâ par li di te;
al è fruçât dal dut!
3 Il Signôr al torne a meti in dret il vignâl di Jacop
e il vignâl di Israel;
i laris ur vevin rafât dut
e a vevin crevât ducj i cjâfs.
L’assalt cuintri di Ninive
2 Al ven sù cuintri di te chel ch’al fische!
Fâs la vuaite su lis muris,
ten di voli la strade,
peiti i ombui,
dà dongje dutis lis fuarcis!
4 Il scût dai siei valorôs al è sflandorôs,
i siei valorôs a son vistûts di scarlat;
i cjars a sflandorin par vie dai fiers lustris;
te dì dal atac, i cjavalîrs a balinin;
5 pes stradis i cjars a passin come sfolmenâts,
a corin come mats ator pes placis;
a viodiju a semein torcis,
a saetin ca e là come folcs.
6 Lui al clame dongje lis sôs schiriis sieltis,
ju scane a fuarce di marçâ;
si butin cuintri de sô cente,
il ripâr al è za prontât.
7 Lis puartis sul Flum si spalanchin,
il palaç al è dut sotsore;
8 a menin vie, a fasin lâ in esili la regjine,
e lis sôs siervis a gemin;
tant che un gemi di colombis
a gemin sul lôr pet.
9 Ninive e je tant che une vascje
che i scjampin vie lis aghis.
“Fermaitsi! Fermaitsi!”.
Ma nol torne indaûr nissun.
10 Rafait arint! Rafait aur!
I tesaurs a son cence fin!
Gafait lis ricjecis, dute la robe di valôr.
11 Al è dut un strafuî, un rafâ, un rapinâ!
Il cûr al cêt, i genôi a clopin;
al è dut un sgrisul di pôre jù pe vite
e dutis lis musis si splacin di colôr.
Cuintri dal leon di Assur
12 Dulà isal il côf dai leons
e la tane dai leonuts?
Il leon al partìs, e reste la leonesse
cui leonuts, che nissun no ju tocje.
13 Il leon al slambre pai siei piçui,
al fâs a tocs pes sôs leonessis;
al jemple lis sôs tanis di rafât
e i siei landris di nemâi slambrâts.
14 Ve chi ch’o soi! Chi di te!
Sentence dal Signôr des schiriis.
O ridusarai in fum i tiei cjars
e i tiei piçui ju glotarà la spade.
O fasarai scomparî de tiere lis tôs rapinis
e no si sintarà mai plui il davuei dai tiei maçalizis.
Notis:
- 2,1 - Pal profete “pâs” e “salvece” a son la stesse robe: un ben ch’al sarà puartât dal Messie e che si lu gjoldarà adimplen a la fin di chest mont e di cheste storie (escatologjie).
- 2,7 - Il test al podarès fâ pensâ a lis grandis rostis dal Tigri, fatis saltâ dai nemîs par cjapâ Ninive.
- 2,14 - Par ironie, il profete al presente Ninive tant che un côf di leons, cul re in teste. Chest côf al è stât fiscât dai soldâts di Cjassare, re de Medie, e dai babilonês tal mês di Ab (lui-avost) dal 612 p.d.C.


text:
Credits
Promotôrs dal progjet:
Ents promotôrs:Arciconfraternite dal Spirit Sant di Sant Pieri in Cjargne "Pieres Vives", li di "Cjase Emmaus", Dimponç di Tumieç, Arcidiocesi di Udin
Cu la colaborazion di :Sorintendence pai bens architetonics dal Friûl Vignesie Julie; Sorintendence pai bens storics, artistics e etnoantropologjics dal FVG; Universitât dai studis di Udin; Cjargne Welcome; Cuarp forestâl dal Stât; Cuarp forestâl de Regjon FVG; Grups scout AGESCI dal FVG; Club alpin talian
Parochiis di Cjavaç-Cesclans; Denemonç; For Disot, Dieç; Dimponç; Divilin; Luincis, Sauris, Soclêf; Tumieç, Vile di Verzegnis; Zui
Comuns di Cjavaç Carnic; Denemonç; For Disot; Davâr; Sauris, Soclêf; Tumieç; Verzegnis; Vile; Zui
Ents sostenidôrs: Regjon autonome FVG; Provincie di Udin; CCIAA di Udin, Fondazion CRUP; Bancje di Cividât;
Ideazion e progjetazion dal percors: Filippo Bonina, Pietro Cosatti, Don Giordano Cracina, Francesco Danuso, Mario Vida. Con il contributo di Bruno Mongiat.
Ispezion dai trois: Filippo Bonina, Bruno Cescutti, Giovanbattista Cosatti, Pietro Cosatti, Francesco Danuso, Bruno Mongiat, Mario Vida.
Sorelûcs e relazions naturalistichis - botanichis: Emilio Gottardo ed Enrico Marinelli (ispetôrs forestâi), Miriam Bragagnolo, Sara Fadi e Simona Scarsini (funzionaris forestâi); vuardis dal Cuarp forestâl de Regjon FVG
Produzion dai contignûts:
Relazions descritivis dai itineraris: Bruno Mongiat
Descrizion des singulis Plêfs: Don Giuseppe Carniello
Editing e coordenament dai tescj, relazions e altris tescj: Melania Lunazzi
Disen des mapis Google, colocazion, selezion e lavorazion di imagjinis e altimetriis: Filippo Bonina
Fotografiis:Arcidiocesi di Udin ; Bruno Mongiat; Mario Vida.
Ideazion dal logo, cartelonistiche, tabelis: Bruno Cescutti, Studio Grafico Vidoni - Leschiutta Giuliano - Tipografia Moro
Voltât par inglês: David Katan, Filippo Bonina
Voltât par todesc: Renate Pirker, Elisabeth Finelli, Daniela Bastianutti
Voltât par sloven: Jelka Daneu Cvelbar, Ezio Gosgnach, Giorgio Banchig
Voltât par francês: Donatella Roulin
Voltât par furlan: Renato Cracina
Coordenament ae traduzion: Filippo Bonina
Realizazion dal Sît web:Studi esperience utent: Stefano Maraspin - MV Associati, Filippo Bonina
Web design: Nicola Pressi - Elemind Web Agency
Sisteme di gjestion dai contignûts: Diego Drigani, Stefano Valle - MV Associati


text:
27 di Zenâr
Il 27 di Zenâr e je la 27° zornade dal Calendari Gregorian. A mancjin 338 zornadis pe fin dal an (339 se l'an al è bisest).
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Sante Anzule Merici vergjine


text:
“Fevele”: une conte “argjentine”
Us vevi fevelât di trop che mi soi divertût a fa il discorint par furlan inte conversazion partecipative cui furlans di Buenos Aires. Ben, fra di chestis robis e jere ancje la esperience di Eduart, no tant biele, ma che stant che e je lade a finî ben e o vin rivât a fâi dôs ridadis parsore, mi à sburtât a scrivi une conte. La cjatais dome su la riviste “E dîs la none” dal mês di Març, che no sai se e je vignude fûr, ma insome… jo us e met achì di scjamâ, cussì o cjatais ancje la conte di Marcelo del Mestre, che al è un super simpaticon! E insome… achi il jpg e sot il leam par scjamâ il pdf. A mi la conte mi plaseve. 🙂


text:
Une storie di aganis
Une volte o jeri cun la mê machine dongje il mâr. Di prionte o ai viodût une agane dentri de aghe. E veve un cuarp bielonon, une biele muse, ma invezit des gjambis e veve une code di pes. O fermai la machine e o lei a cirîle. Daspò di cinc minuts, cence cjatâle, o cjapai la volte. Cun sorprese o viodei la agane che e lave vie cun la mê machine.
di Daniel Ghidina
#1120
Contimi nono
«Nono, contimi ce robe sono lis aganis…»
«Frutin, lis aganis a son, di bande des liendis, des animis dai cors di aghe. Tu puedis cirîlis tal cors cuiet di un roiuç o tal cors businant di une flumere in plene».
«Puedio cjatâlis a buinore o dome di gnot?»
«A son plui visibilis tes gnots di lune plene. In tal câs, a son a balâ cun vistîts blancs. A voltis si viodin rapresentadis come fantatis bielis, altris come feminis avonde vielis, come tô none…»
«Judino lis personis?»
«Sì, gjeneralmentri. A àn insegnât a lavorâ la lane aes feminis e a fâ il formadi ai oms. Ma no stâ a disturbâlis parce che a puedin puartâti disfortune dute la tô vite».
di Pablo Martres
#1121
Mâr rabiôs
O navigavi intun mâr rabiôs, cuant che di un spissulot une agane blancje e angjeliche e saltà fûr par domandâmi:
– Ce fasistu in chestis aghis scjassosis?
– O voi a cirî un destin.
– Jo ti pues indreçâ.
E subit lis aghis si jerin cuietadis, di someâ un spieli di cristal.
– Cumò, cjale te profonditât e tu podaràs viodi te stes.
di Ricardo Gregorutti
#1122


text:
> Premi San Simon 2020
“Al jere chel lʼodôr che chê buere strane i puartave cumò, lʼodôr dal mutriç di une cjanive plene di caratei cence vin e cence tapon, lʼodôr dal ingôs che ti voluce cuant che tu spietis alc di brut che di sigûr al rivarà, che no si pues sghindâlu.”
“E sì, lui lu cognosseve chel odôr.”
“Al è un scrit di umanitât profonde, che nol lasse nuie al sentimentalism o ae retoriche. Il risultât e je une vicende che e strissine il letôr de prime ae ultime pagjine, cu la fuarce di une tratazion psicologjiche dai personaçs une vore profonde e un finâl enigmatic che al lasse sturnîts.”
See the Sky About to Rain
Balade pai timps di ploie
Societât Filologjiche Furlane 2020
www.filologicafriulana.it
info@filologicafriulana.it
ISBN 978-88-7636-317-7
Si cjatilu:
Librarie de Societât Filologjiche Furlane
Vie Manin, 18 - Udin
“Plui indenant i compagns a son maglis coloradis fluscadis de brumacje. Un scjap di cocâi al dissegne unʼonde traviersant la strade. Po un lamp narançon al jentre te sô cjaldure. E dut al sucêt ta chel lamp.”
> Premi San Simon 2020
“Al jere chel lʼodôr che chê buere strane i puartave cumò, lʼodôr dal mutriç di une cjanive plene di caratei cence vin e cence tapon, lʼodôr dal ingôs che ti voluce cuant che tu spietis alc di brut che di sigûr al rivarà, che no si pues sghindâlu.”
“E sì, lui lu cognosseve chel odôr.”
“Al è un scrit di umanitât profonde, che nol lasse nuie al sentimentalism o ae retoriche. Il risultât e je une vicende che e strissine il letôr de prime ae ultime pagjine, cu la fuarce di une tratazion psicologjiche dai personaçs une vore profonde e un finâl enigmatic che al lasse sturnîts.”
Romanç
> Premi San Simon 2018
“Fallacara al cîr cui dêts il scatarel chʼal ten peât il tapon. Lu cjate. Lu mole. La Julie di Brusaferro si svicine là chʼal è Maresca. Fallacara al alce il tapon dal baûl de cinccent. Par un lamp al è come un vueit, un pont di timp fermât, blocât.”
“Po e rive la tonade tremende.”
“Romanç interessant, spieli e denunzie di une gjenerazion, chê dai agns ʼ70, che si fruçone in 4-5 storiis ingredeadis une cun chê altre. I personaçs a son dissegnâts cun cure, la lenghe furlane si displee in dutis lis sôs pussibilitâts sintatichis e lessicâls, e la division paragrafiche de conte e jude une vore a sclarî il plan di leture.”
Silvie te catedrâl di Taragone
Societât Filologjiche Furlane 2018
www.filologicafriulana.it
info@filologicafriulana.it
ISBN 978-88-7636-274-3
Si cjatilu:
Librarie de Societât Filologjiche Furlane
Vie Manin, 18 - Udin
“Silvie no scrîf. E je ferme sul cuader viert. E cjale la lûs chʼe jentre grise da lis ramis sporcjis dal barcon de cusine, e sbat sui mobii, si vistìs di un colôr di rose sflapide, sʼinvirgule cjapant sù cualchi at di maronit de puarte, e sclope intun nûl di gotis zalis traviers la lastre a fonts di butilie...”
> Premi San Simon 2018
“Fallacara al cîr cui dêts il scatarel chʼal ten peât il tapon. Lu cjate. Lu mole. La Julie di Brusaferro si svicine là chʼal è Maresca. Fallacara al alce il tapon dal baûl de cinccent. Par un lamp al è come un vueit, un pont di timp fermât, blocât.”
“Po e rive la tonade tremende.”
“Romanç interessant, spieli e denunzie di une gjenerazion, chê dai agns ʼ70, che si fruçone in 4-5 storiis ingredeadis une cun chê altre. I personaçs a son disegnâts cun cure, la lenghe furlane si displee in dutis lis sôs pussibilitâts sintatichis e lessicâls, e la division paragrafiche de conte e jude une vore a sclarî il plan di leture.”
Romanç
> Premi Zâl par furlan 2018
Une strane adozion
“Parcè mai mê mari vevie vût scrit chʼe dubitave chʼe fos stade une disgracie? E ce colpe vevie jê in dut chest? Une colpe cussì grande fin di dubitâ che il Signôr al podès perdonâle!”
“E po ce vevial di mostrâ chel cercli segnât ator de muse dal siôr di Santarosa?”
“Storie origjinâl, conte ben articolade, intosseade dai sens di colpe. E je golose la ricercje de veretât intor di un delit lontan tai agns, che ducj a crodevin une disgracie. Il finâl al lasse a bocje vierte.”
Une strane adozion
Zâl par furlan
Antologjiche 2019
Comun di Spilimberc
Quaderni Spilimberghesi n. 10
“E cussì o jerin ducj i trê, jo e mês sûrs, a passâ un par un i libris sglonfâts dal mutriç chʼa nasavin di freschin, plens di maglis scuris in ca e là; i cuaders di cualchi arlêf plui brâf, cussì vieris che lʼingjustri al jere aromai ranzit; i dissens di ogni sorte, cun dedichis stentadis a la mestre, chʼa pandevin la puaretât di chei canais; i pacs di fotografiis dibot dutis compagnis: la mestre e ducj i siei arlêfs, an par an. E po, sul ultin, chê fotografie.”
> Premi Zâl par furlan 2018
Une strane adozion
“Parcè mai mê mari vevie vût scrit chʼe dubitave chʼe fos stade une disgracie? E ce colpe vevie jê in dut chest? Une colpe cussì grande fin di dubitâ che il Signôr al podès perdonâle!”
“E po ce vevial di mostrâ chel cercli segnât ator de muse dal siôr di Santarosa?”
“Storie origjinâl, conte ben articolade, intosseade dai sens di colpe. E je golose la ricecrcje de veretât intor di un delit lontan tai agns, che ducj a crodevin une disgracie. Il finâl al lasse a bocje vierte.”
Conte
> Premi Vôs de Basse 2018
La fondazion
“Tal voglâ abàs, daûr des coltrinis dal barcon chʼal da su la strade, al reste straneât. Chê femine e je inmò li. E à durmît tal auto! Al è di îr di matine che si è puestade li sot. Ma ce vuelie? E à sunât il campanel almancul dîs voltis. Lui no i à viert, figurâsi!”
“Ma ce vuelie? Parcè ise li?”
“La lenghe, eficace te sô sobrietât, e cree sul imprin une atmosfere autunâl grise che te conclusion, invezit, si caraterize par elements luminôs e colorâts.”
La fondazion
Vôs de Basse
Societât Filologjiche Furlane 2020
Comun di San Zorç di Noiâr
www.filologicafriulana.it
info@filologicafriulana.it
ISBN 978-88-7636-341-2
Si cjatilu:
Librarie de Societât Filologjiche Furlane
Vie Manin, 18 - Udin
“Cuant chʼal vierç i scûrs, te matine adore, dute la Ledre e je taponade de fumate. Cualchi uciel neri al travane sburît il grisum par poiâsi sui ramaçs in face dal barcon de sô cusine. A voglin intor movint il cjavut a scats, cirint alc che nol è. Nol è nuie di vîf te citât grise.”
> Premi Vôs de Basse 2018
La fondazion
“Tal voglâ abàs, daûr des coltrinis dal barcon chʼal da su la strade, al reste straneât. Chê femine e je inmò li. E à durmît tal auto! Al è di îr di matine che si è puestade li sot. Ma ce vuelie? E à sunât il campanel almancul dîs voltis. Lui no i à viert, figurâsi!”
“Ma ce vuelie? Parcè ise li?”
“La lenghe, eficace te sô sobrietât, e cree sul imprin une atmosfere autunâl grise che te conclusion, invezit, si caraterize par elements luminôs e colorâts che a segnin la anime che si vierç a di une vision cuasi serene, anticipade dal «rai di soreli» che al salte fûr «framieç de fumate».”
Conte
> Premi Vôs de Basse 2017
Pauli Brustul
“Po dut si cidine. A dilunc. Un cidinôr chʼal comence a dâ intric: al pâr che nissun nol sepi cemût vignî fûr di chel truc.”
“E nancje un tren chʼal passi su la ferade, chʼal sarès un solêf.”
“La magjie dal zûc dal lamp e devente rabie e brame di podê... e chel al fâs nassi il riviel a risi de piel. Coerence di ritmi naratîf, di sielte lessicâl tal dialic e tes descrizions, te selezion dai events e dai personaçs.”
Pauli Brustul
Vôs de Basse
Societât Filologjiche Furlane 2020
Comun di San Zorç di Noiâr
www.filologicafriulana.it
info@filologicafriulana.it
ISBN 978-88-7636-341-2
Si cjatilu:
Librarie de Societât Filologjiche Furlane
Vie Manin, 18 - Udin
Omar, il piçul, al è sgobât par tiere; Liopolt di parsore i presse la schene cuntun
zenoli intant che i stuarç un braç par sù.
– Ti rindistu?
> Premi Vôs de Basse 2017
Pauli Brustul
“Po dut si cidine. A dilunc. Un cidinôr chʼal comence a dâ intric: al pâr che nissun nol sepi cemût vignî fûr di chel truc. E nancje un tren chʼal passi su la ferade, chʼal sarès un solêf.”
“Un cjan al tache a baulâ lontan, cricant chel veri cantesemât chʼal fermave la vite.”
“La magjie dal zûc dal lamp e devente rabie e brame di podê... e chel al fâs nassi il riviel a risi de piel. Coerence di ritmi naratîf, di sielte lessicâl tal dialic e tes descrizions, te selezion dai events e dai personaçs.”
Conte
> Premi San Simon 2016
“Su la jentrade de ore brune, cu la sere chʼe treme sul pêl da lʼaghe za scure, un moç al impie lis falis sul gavon dal burcjo. La barcje e je jentrade tal Stele, a Maran, za fa dôs oris, e cumò e va sù planchin, cuntune vele sole, a pope, che dome a sprocs e cjape la folade di un vint strac e balarin.”
“Ma i marinârs che le menin a son navigâts: a cognossin il so mistîr.”
“Al è un scrivi madûr, no dome pes peraulis: lis descrizions di lûcs e di atmosferis a respirin poesie e realisim, e a fasin capî che il furlan al è doprât cun naturalece, dopo scolte di regulis, leturis e ricercje.”
Plaidarts
Un lunari di vitis comedadis
Societât Filologjiche Furlane 2018
www.filologicafriulana.it
info@filologicafriulana.it
ISBN 978-88-7636-248-4
Si cjatilu:
Librarie de Societât Filologjiche Furlane
Vie Manin, 18 - Udin
“O soi jevât sù a colp. Lʼombrene dal pedâl dal supiç e veve la
fate di un dêt indis. Al pontave dret la spice dal San Simeon che tal amont al tremave a planc,
come che si sgrisulàs di frêt.
Cul grant cjalt chʼal jere, e veve dit siore Nerine.”
> Premi San Simon 2016
“Su la jentrade de ore brune, cu la sere chʼe treme sul pêl da lʼaghe za scure, un moç al impie lis falis sul gavon dal burcjo. La barcje e je jentrade tal Stele, a Maran, za fa dôs oris, e cumò e va sù planchin, cuntune vele sole, a pope, che dome a sprocs e cjape la folade di un vint strac e balarin.”
“Ma i marinârs che le menin a son navigâts: a cognossin il so mistîr.”
“Al è un scrivi madûr, no dome pes peraulis: lis descrizions di lûcs e di atmosferis a respirin poesie e realisim, e a fasin capî che il furlan al è doprât cun naturalece, dopo scolte di regulis, leturis e ricercje. Lenghe buine di indagâ la nature, i lûcs, lis pleis da l’anime, fin dentri, om e femine.”
Contis
> Segnalazion de jurie dal Premi Zâl par furlan 2016
Il solt di Arlunc
“Al jere alc che nol tornave. Plui chʼo voglavi chê sene plui o usmavi alc chʼal scarabotave. Ma o jeri masse fogât par rivâ a pensâ sclet.”
“Lʼarcheolic Marzi Barison al è il gnûf diretôr dal grop di ricercje di Triest, impegnât a tirâ fûr une preziose sepulture a San Canzian. Cuant che si vierç la tombe, ducj a àn a clâr che e je une discuvierte sensazionâl: trê scarsanai di ete romane, salacor i trê fradis Canzians marturizâts... Ma la presince di une piçule monede dal 1280 e staronze lʼimpuartance dal aveniment. Un sabotaç? Par man di cui? Dal vieli diretôr Alberti? O dai coleghis Bonfiglio e Sal? Un zâl archeologjic, chʼal zire intor di une monede de Ete di Mieç.”
Il solt di Arlunc
Zâl par furlan
Antologjiche 2019
Comun di Spilimberc
Quaderni Spilimberghesi n. 10
“Mi tocjave a me lʼonôr di dismontâ par prin te tombe, si ben che par un marilamp Bonfiglio al ves vût chê di stratignîmi par un braç, no usât dal dut a la mê gnove part di sorestant. Un detai che sul moment no marcai. O passai il scovet su chei vues antîcs; lu fasei cun dute cerimonie, puartant a vîf ce chʼal restave di oms vivûts tant timp prin di nô.”
> Segnalazion de jurie dal Premi Zâl par furlan 2016
Il solt di Arlunc
“Al jere alc che nol tornave. Plui chʼo voglavi chê sene plui o usmavi alc chʼal scarabotave. Ma o jeri masse fogât par rivâ a pensâ sclet.”
“Lʼarcheolic Marzi Barison al è il gnûf diretôr dal grop di ricercje di Triest, impegnât a tirâ fûr une preziose sepulture a San Canzian. Cuant che si vierç la tombe, ducj a àn a clâr che e je une discuvierte sensazionâl: trê scarsanai di ete romane, salacor i trê fradis Canzians marturizâts... Ma la presince di une piçule monede dal 1280 e staronze lʼimpuartance dal aveniment. Un sabotaç? Par man di cui? Dal vieli diretôr Alberti? O dai coleghis Bonfiglio e Sal? Un zâl archeologjic, chʼal zire intor di une monede de Ete di Mieç.”
Conte
> Segnalazion de jurie dal Premi San Simon 2015
“Al varès vût di finî alc in chê gnot, alc començât tant timp prin. Ma no simpri i plans a deventin come che si volarès. Come chʼal volarès chel che ju à metûts jù.”
“Mi rosee a ret de schene
là chʼe je la prime ombrene”
“1647, 1828, 1976: la dì dai 6 di Mai e torne simpri fûr cuant che si fevele des mumiis di Vençon, e ogni trat al pâr chʼe puarti alc di mâl. Ma ise dome une coincidence o isal daûr alc di misteriôs? Parcè di dut un trop di mumiis tiradis fûr prime dal Votcent a ʼnd è restade nome che une? E massime: cui ise cheste che ducj a àn imparât a cognossile tant che «il buinç»?”
Il buinç
Un misteri di Vençon
Clape Culturâl Aquilee 2015
Volum esaurît
“Fûr di dut chel nûl di polvar garp, che al saveve di ruscli e di sanc, une ombre scure,
come di om vistût cuntun tabâr, e passà daprûf des maseriis dal Batisteri di San Micjêl. Come par controlâ.
E slargjà i braçs, par voluçâsi miôr, e par un lamp al parè che e ves displeadis lis alis. E rivà altre int, e
la ombre si sfantà.
Al jere il sîs di Mai. E al jere di joibe. No si podeve figurâ di no savêlu.”
> Segnalazion de jurie dal Premi San Simon 2015
“Al varès vût di finî alc in chê gnot, alc començât tant timp prin. Ma no simpri i plans a deventin come che si volarès. Come chʼal volarès chel che ju à metûts jù.”
“Mi rosee a ret de schene
là chʼe je la prime ombrene”
“1647, 1828, 1976: la dì dai 6 di Mai e torne simpri fûr cuant che si fevele des mumiis di Vençon, e ogni trat al pâr chʼe puarti alc di mâl. Ma ise dome une coincidence o isal daûr alc di misteriôs? Parcè di dut un trop di mumiis tiradis fûr prime dal Votcent a ʼnd è restade nome che une? E massime: cui ise cheste che ducj a àn imparât a cognossile tant che «il buinç»? Chescj misteris al cîr di dislidi Francesc dai Stringârs, student di medisine di Padue, cuant chʼal rive a Vençon come jutori dal soremestri Marcolin.”
Romanç
Cussì sul scurî de dì di Tomuç
Cantata in Re minôr par vôs e orchestre
Gjavade fûr dal romanç di Gianluca Franco
Re Ricard in Friûl
Al è un fat di veretât che il re inglês Ricard Cûr di Lion al à scjavaçât fûr par fûr il Friûl par tornâ tal so Paîs,
daspò finide malementri la Tierce Crosade, la «Crosade dai Trê Rês».
Culì il cont di Gurize Mainard lu scorsenà fin che al rivà adore di dâi la gafe e di menâlu in cjadenis te Gjermanie.
Par vêlu indaûr, tal ultin, la Anglie e scugnì paiâ un riscat cussì grant che dute la sô economie e sdramassà.
La «Cantata in re minôr par vôs e orchestre» e je la conte in musiche di cheste storie.
Jerusalem / Sunsûrs e profeziis
Il timp dal content / Il slas da la Aquitanie
Il naufragji / Sorevivûts, cjavai e pavons
Tes tieris di Aquilee / Lʼingôs dal re
Gofrêt di Hohenstaufen / Patriarcjis, papis e scomunichis
Mainart di Guriza / Intun broili, un frut, suntun cocolâr
Tal bosc di Sedean / Une vite vedrane
Il Forum Julii / Cemût che si pues doprâ un mussulin
Il tradiment / Lʼestri dal cjalderâr
La nêf / Storie di une cature
Rine / Se tu fossis culì
Jerusalem / Sunsûrs e profeziis
Il timp dal content / Il slas da la Aquitanie
Il naufragji / Sorevivûts, cjavai e pavons
Tes tieris di Aquilee / Lʼingôs dal re
Gofrêt di Hohenstaufen / Patriarcjis, papis e scomunichis
Mainart di Guriza / Intun broili, un frut, suntun cocolâr
Tal bosc di Sedean / Une vite vedrane
Il Forum Julii / Cemût che si pues doprâ un mussulin
Il tradiment / Lʼestri dal cjalderâr
La nêf / Storie di une cature
Rine / Se tu fossis culì
Cantata
> Segnalazion de jurie dal Premi San Simon 2011
“Al jere lʼamont de seste dì dal mês di Tomuç. Sul spieli vualîf dal mâr al larc de grande citât di Aquilee, une batane basse, cun dîs oms parsore, e vongolave malsigure, cirint la jentrade dal cjanâl chʼal menave te citât.”
“Denant vie grancj nûi di fum neri, stonfâts di cinise, a stevin in çancis su la prime tiere e a platavin la citât e il so tor, confusionant i navigants.”
“Re Ricard Cûr di Lion al scjavacie il Friûl fûr par fûr par tornâ tal so Paîs daspò finide malementri la Tierce Crosade. Ma ce isal sucedût pardabon in Friûl su la Sierade dal 1192?”
Re Ricard in Friûl
Da lis trichis cul Saladin
a lis grifis dal Cont di Gurize
Clape Culturâl Aquilee 2012
Dôs edizions / Volum esaurît
”Al jere di cualchi timp in ca che a Rine i pareve che Dolfo le cjalàs intune maniere gnove, che jê no jere in câs di capî e di motivâ. A vevin zuiât dongjelaltris di cuant ch’a jerin frutins, ch’a vevin lis cjasis che si fasevin fûr sul stes bearç e li i fruts a fasevin dispès zornade. Jê e veve simpri pensât a lui tant che a un dai siei fradis, metipen come a Milio ch’al veve i siei stes agns, ma di cuant che jê e veve començât a vê il mâl solit, lui al jere mudât.”
> Segnalazion de jurie dal Premi San Simon 2011
“Al jere lʼamont de seste dì dal mês di Tomuç. Sul spieli vualîf dal mâr al larc de grande citât di Aquilee, une batane basse, cun dîs oms parsore, e vongolave malsigure, cirint la jentrade dal cjanâl chʼal menave te citât.”
“Denant vie grancj nûi di fum neri, stonfâts di cinise, a stevin in çancis su la prime tiere e a platavin la citât e il so tor, confusionant i navigants.”
“Re Ricard Cûr di Lion al scjavacie il Friûl fûr par fûr par tornâ tal so Paîs daspò finide malementri la Tierce Crosade. Ma ce isal sucedût pardabon in Friûl su la Sierade dal 1192?”
Romanç
Gianluca Franco al è nassût a Gurize tal 1969 e di simpri al vîf a Capriva. Su sburt
e sot de vuide di Gianni Nazzi al à scrit il so prin romanç Re Ricard in Friûl,
publicât po de Clape Culturâl Aquilee (2012). Cul stes editôr al à publicât ancje il romanç
Il buinç (2015), e po cu la Societât Filologjiche Furlane la racuelte di contis
Plaidarts (Premi San Simon 2016) e i romançs Silvie te Catedrâl
di Taragone (Premi San Simon 2018) e See the Sky About to Rain / Balade pai timps di
ploie (Premi San Simon 2020).
Cu lis contis al à vinçût ancje i concors Vôs de Basse e Zâl par furlan.
Dal prin romanç al à gjavât fûr, dutun cul compositôr Fabio Rivolt, la cantata in re minôr par vôs e orchestre Cussì sul scurî de dì di Tomuç ch’e à vût il premi dal public tal concors Premi Friûl 2013.
Gianluca Franco al è nassût a Gurize tal 1969 e di simpri al vîf a Capriva. Su sburt
e sot de vuide di Gianni Nazzi al à scrit il so prin romanç Re Ricard in Friûl,
publicât po de Clape Culturâl Aquilee (2012). Cul stes editôr al à publicât ancje il romanç
Il buinç (2015), e po cu la Societât Filologjiche Furlane la racuelte di contis
Plaidarts (Premi San Simon 2016) e i romançs Silvie te Catedrâl
di Taragone (Premi San Simon 2018) e See the Sky About to Rain / Balade pai timps di
ploie (Premi San Simon 2020).
Cu lis contis al à vinçût ancje i concors Vôs de Basse e Zâl par furlan. Dal prin romanç al à gjavât fûr, dutun cul compositôr Fabio Rivolt, la cantata in re minôr par vôs e orchestre Cussì sul scurî de dì di Tomuç ch’e à vût il premi dal public tal concors Premi Friûl 2013.
Biografie


text:
DIFFIDA A RAI E MINISTERI
RINGRAZIAMENTI
Il “Comitât pe autonomie e rilanç dal Friûl”, ringrazia pubblicamente:
l’Avv. Vitto Claut – Presidente regionale della “Associazione Codacons Friuli – Venezia Giulia”, per aver creduto nei diritti linguistici della minoranza linguistica storica friulana e aver accettato la nostra proposta di iniziare l’avventura di questa diffida.
Il “Comitato 482” per la preziosissima e fondamentale consulenza fornitaci.
La Provincia di Udine e il suo Presidente on.le Pietro Fontanini, il Comune di Udine e il suo Sindaco prof. Furio Honsell, l’Arcivescovado di Udine e il suo Arcivescovo mons. Bruno Andrea Mazzocato, l’Università del Friuli e il suo Rettore prof.ssa Cristiana Compagno, la Società Filologica Friulana e il suo Presidente dott. Lorenzo Pelizzo, per aver accettato di sottoscrivere la diffida senza alcuna perplessità o titubanza, nella certezza che i diritti linguistici sono diritti umani primari non calpestabili o violabili.
GRAZIE A TUTTI VOI !
Il Comitât pe autonomie
e rilanç dal Friûl
----------------
LA VITA CATTOLICA
Settimanale dell’Arcidiocesi di Udine
Venerdì 21 ottobre 2011
Rai e Ministeri difidâts
di Erika Adami
Tachìn di un fat di fat. O sin al cuart contrat di servizi tra il Guvier talian, cul so ministeri di riferiment, e la Rai, la societât concessionarie dal servizi public radiotelevisîf, li che, ancjemò une volte, ai furlans ur è stât dineât un dirit - chel di vê trasmissions radiotelevisivis in lenghe -, ancjemò une volte la leç, statâl 482/99, chê che e tutele lis minorancis linguistichis storichis, e je stade violade, e la posizion de Comission parlamentâr di vigjilance Rai e je stade metude di bande.
I furlans no domandin l’impussibil. Dome chel che ur spiete. Chel dirit, di fat, al è stabilît dal decret di atuazion de leç 482/99, che al impon condizions precisis pal rispiet de leç intal contrat di servizi. Violât. I responsabii? Il Guvier talian, cui ministeri di riferiment, e la Rai. Ven a stâi i sogjets firmataris dal contrat. Tai lôr confronts e ta chei de Presidence dal Consei dai ministris, e je stade indreçade la difide di bande dal Comitât pe autonomie e il rilanç dal Friûl e dal Cadacons regjonâl. L'at al è fmalizât a fâ fâ ae Rai lis trasmissions in lenghe, stant che ancje chês radiofonichis realizadis in vie sperimentâl e fìnanziadis de Regjon Friûl-Vignesie Julie, a son finidis (ai 31 di Dicembar stât).
«Il dirit a chest servizi in lenghe al è stabilît de leç. 482/99, de Cjarte europeane des lenghis regjonâls e minoritariis e di pronunciaments gjenerâi di organisims internazionâi - al dîs Roberto Dominici, coordenadôr dal Comitât pe autonomie e il rilanç dal Friûl -. Di marcâ che la Comission parlamentâr di vigjilance si è pronunciade, ae unanimitât, a pro des trasmissions par furlan e, no cate chest, la latitance de Rai in mert e va indevant. Di ca, la decision di ricori ae difide che e a coinvolzût cetancj sogjets rapresentatîfs dal Friûl».
Di fat, a sotscrivi l'at a son stâts la Provincie, il Comun e la Arcidiocesi di Udin, la Universitât dal Friùl e la Societât filologjiche furlane.
Tal ultin contrat di servizi, in gracie dal parê de Comission parlamentâr di vigjilance Rai, al someave che si ves rivât a fâ un pas indenant cu la citazion esplicite de lenghe furlane tra chês che la Rai e a di doprâ te sô programazion, ma, ae fin, «la prescrizion e je stade metude di bande te stesure definitive dal contrat», si ricuarde tal at di difide. Cun dute probabilitât, pai probleme di simpri: i bêçs. Fin cumò ju a simpri tirâts fûr la Regjon, ma «la presince de lenghe furlane te radiotelevision publiche e à di jessi garantide de Rai cu lis risorsis che a vegnin metudis par cuvierzi il contrat di servizi o, al plui, di une convenzion jenfri Stât e Rai», al è stât ricuardât plui voltis ancje dal Comitàt 482.
Duncje, cumò vonde. Comitât pe autonomie e il rilanç dal Friûl e Codacons regjonâl a difìdin Presidence dal Consei dai ministris, ministeri dal Svilup economic e Rai (indreçant l'at, par cognossince, ancje al ministeri dal Interni, Rai - sede regjonâl dal Friûl-Vignesie Julie, Corecom - sede regjonâl dal Friûl-Vignesie Julie e Agcom - Autoritât pes garanziis tes comunicazions) «a meti in vore dutis lis misuris, provediments, ats aministratìfs gjenerâi, necessaris a fâ buinis dutis lis prescrizions de leç 482/99 e, in particolâr, a previodi l’oblic di adotâ lis convenzions prescritis par individuâ i livei di tutele de lenghe furlane, e, par chel che al inten ae Rai, a previodi e garantî la programazion di trasmissions radiofonichis e televisivis in lenghe furlane in Friùl-Vignesie Julie (e, tal specific, notiziaris, programs culturâi e di intrateniment di cualitât) cu lis modalitâts previodudis de leç».
Se lis prescrizions no vignaran fatis buinis dentri di 90 dîs dal riceviment dal at (che al è stât mandât ai 19 di Otubar), i firmataris a podaran procedi par vie judiziarie cuintri Presidence dal Consei dai ministris, ministeri dal Svilup economic e Rai, domandantjur ancje i dams pe mancjade atuazion de normative.
erika adami
------------------------
Sulla “diffida”, venerdì 21 ottobre 2011, sono stati pubblicati articoli di stampa anche sui quotidiani IL MESSAGGERO VENETO (Udine), e IL GAZZETTINO (Udine)


text:
LA COMUGNE N. 25
€ 8,00 € 6,00
99 disponibili
BREVE DESCRIZIONE
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)
Descrizione
a cure di Pauli Cantarut
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)
Recensioni
Ancora non ci sono recensioni.
Be the first to review “LA COMUGNE N. 25”
Ti potrebbe interessare…
-
KEBAR KROSSÈ
Al è sucedût alc di brut a Udin e tal Friûl dal avignî. Une vore brut. No dal gjenar di chel dal violentissim “The Road” di Cormack Mc Carthy, li che il mont si à crevât in pôc timp, fracassant cuasi ogni forme di relazion sociâl. Pluitost la ruvine, in chest romanç di Stiefin Morat, e je lade indenant par plui timp, laint, secjant e fruçant ce che al jere e lassant in pîts une fantasime di societât che e sorevîf framieç dal lâ in sflics dai edificis e des sôs fondis esistenziâls, intal desert.
Donato Toffoli
-
CUATRI STAGJONS DAL AN – Contis de disincressite
Tal cuadri modest, magari cussì no, de leterature furlane in prose, la plui part dai autôrs e somee che si vebi fermade tal revoc dal passât, dispès cu la nostalgjie di une civiltât dulà che i valôrs fondamentâi e condividûts a son lâts pierdûts par simpri. Masse voltis la realtât storiche e ven sacrificade par dâi spazi a une mitologjie che e sglonfi la nestre braùre, cence contradizions, miseriis fisichis e mentâls, injustiziis. Tal stes timp, dut chest al à fluscât il voli viers il Friûl di vuê, viers lis sôs dinamichis economichis e sociâls, i moviments migratoris, lis inovazions tecnologjichis, i procès interculturâi. Cussì, no si rive a viodilu cuntune prospetive di incressite e di trasformazion dulà che la lenghe di chenti e cjati une sô colocazion che no vebi di murî parie cu la disparide dal mont contadin…
-
CONTIS DI FAMEE
Lis storiis di Raffaele Serafini a van indenant e indaûr intal timp dilunc di un troi che nus permet di butâ la voglade suntun pocjis des vicendis cressudis sul arbul gjenealogjic di une famee dal Friûl di mieç. Di conte in conte a cambiin duncje i protagoniscj, i timps, i stîi di vite, il paisaç che si pues viodi dulintor e, ae fin, a ’ndi ven fûr un Friûl che al è tal stes timp familiâr e fûr dai schemis. Dulà finissie la realtât e dulà tachie la invenzion? La veretât e je che nol è cussì impuartant savêlu parcè che, une volte tirâts dentri di une conte, si jentre intun mont che al è reâl ancje cuant che al è fantastic e che al è inventât ancje cuant che al è vêr.
-
SES & BARETE contis curtis
Vincj contis golosis, dulà che il ses al è il protagonist, miscliçât al plasê ma ancje aes pôris, frustrazions e, soredut, a chel tant di stupiditât che al gjenar uman no i mancje mai. Il dut insavorît cun ironie, juste par no butâ dret in muse che o sin ducj part di une umanitât avonde fûr di gamele.


text:
Viene
Viene (Wien par todesc) e je la capitâl de Austrie, e un dai siei nûf stâts federâts (Bundesland Wien). E je logade tal Est dal paîs, dongje de frontiere cun la Slovachie, su la rive dal Danubi. La citât e je cenglade di ducj i lâts dal stât federât de Basse Austrie. Cuntune popolazion di cirche 1,8 milions di abitants, Viene e je la citât plui grande de Austrie e il plui impuartant centri culturâl e politic.
E je ancje la sede di putropis companiis e istituzions internazionâls, come l'OSCE, l'OPEC, svariadis agjenziis des Nazions Unidis, e ancje de Agjenzie Internazionâl de Energjie Atomiche. Ogni prin dal an inte Musikverein, la cjase de la musiche, al ven fat un Conciert, direzût dai diretôrs di orchestre plui famôs e trasmetût in dut il mont.
Leams esternis[cambie | modifiche il codiç]


text:
Alfabet furlan
L'alfabet furlan inte grafie standard al è chel latin cun in plui la cedilie (ç), simbul doprât ancje par francês, ocitan, catalan, portughês.
Aa Bb Cc Çç Dd Ee Ff Gg Hh Ii Jj Ll Mm Nn Oo Pp Qq Rr Ss Tt Uu Vv Zz
La q si cjate dome intal câs di nons storics furlans, di lûc o di persone, in ducj i altris câs si dopre la c. Dongje di chestis letaris a si doprin in peraulis forestis ancje
k, w, x e y
Diacritics[cambie | modifiche il codiç]
Par furlan si doprin ancje l'acent curt o ugnul (') e l'acent lunc o dopli (^), oltri al apostrof.
Digrams[cambie | modifiche il codiç]
Oltri i 26 segns dal alfabet par furlan si doprin ancje 7 digrams, ven a stâi grops di doi segns che a si lein tant che un sun sôl. I digrams a son:
ch gh ‘s ss gn cj gj
Cjale ancje[cambie | modifiche il codiç]


text:
Chê dai 27 di Fevrâr par Radio Onde Furlane e je une zornade speciâl, intal stes timp di fieste e di riflession. Al è l’inovâl de innomenande celebre Joibe Grasse dal 1511, cuant che al vignive inviât il riviel popolâr furlan plui impuartant che, massime intes campagnis, al veve à cjapât sù un caratar di rivendicazion dai “dirits antîcs” des comunitâts rurâls.
Par cheste reson, sui 90 Mhz inte plui part dal Friûl e sui 90.200 e sui 106.500 Mhz in Cjargne e ancje in streaming sul sît web www.ondefurlane.eu, chê date e ven memoreade tant che Zornade furlane dai dirits.
A son za tancj agns aromai che la radio libare dai furlans e presente pe ocasion une programazion specifiche che, tra selezions musicâls a teme e trasmissions di aprofondiment, e à chê di stiçâ la riflession in cont dai dirits dai furlans e des bataiis in at par difindiju e garantîju. Dut chest al sucedarà ancje chest an, in particolâr des 9 a buinore a 7 sot sere.
La Zornade e vignarà introdusude de bande dal diretôr responsabil dal emitent, Mauro Missana, e dal responsabil di redazion Carli Pup, che aes 9 e mieze a lassaran spazi ae prime rubriche musicâl ‘a teme’, une edizion speciâl di Babêl Europe, trasmission dedicade ae produzion musicâl intes lenghis minorizadis di Europe par cure di Marco Stolfo, pe ocasion caraterizade di une scjalute di cjançons dutis pontadis su lotis e dirits.
Des 10 aes 11 e mieze il teme dai dirits al vigfnararà declinât cun riferiment specific al autoguvier teritoriâl. Inte suaze de rubriche di aprofondiment gjornalistic Dret & Ledrôs la cuistion e sarà frontade cun riferiment particolâr al dibatiment in cont des riformis istituzionâls a nivel regjonâl: cun Mauro Missana a discutaran de cuistion Giorgio Cavallo, Pier Mario Zanin, Rodolfo Ziberna, Massimo Moretuzzo e Cristiano Shaurli.
Une des cuistions clâf che e ven frontade dilunc de celebrazion de Zornade e je chê dai dirits des minorancis linguistichis storichis furlane, slovene e todescje. In particolâr, des 11 e mieze fint a misdì, Carli Pup al dialogarà cun redatôr dal setemanâl Novi Matajur, Antonio Banchig, su la situazion de comunitât slovene. Cun misdì a saran difondudis lis intervistis racuetis di Enrico Turloni in cont dal ûs public de lenghe furlane e dal gnûf progjet ARLeF dai sportei linguistics regjonâi decentrâts.
A misdì e mieze al sarà spazi pe rievocazion storiche de Joibe Grasse, cu la leture par cure di Barbara Minen, che e lassarà spazi ae musiche fint aes 3 e mieze dopo di misdì, cuant che Mauro Missana e Carli Pup a vierzaran la programazion pomeridiane.
A 5 sot sere, dopo des replichis des pontadis speciâls di Babêl Europe e Dret & Ledrôs za proponudis vie pe buinore, si fasarà il pont de situazion des politichis che a rivuardin la lenghe furlane, tornant a cjapâ sùù lis relazions presentadis a Udin intal ambit de seconde Conference Regjonâl de bande di Patrizia Pavatti, Marco Stolfo, Erika Adami e Donato Toffoli, dedicadis in maniere rispetive a scuele, aministrazion publiche, medie e planificazion linguistiche.
«Al è passât plui di un an de Conference Regjonâl – al sotlinee al rivuart il diretôr di Onde Furlane, Mauro Missana – ma chês relazions a son ancjemò di grande atualitât e si che duncje o vin decidût di tornâi a trasmeti in ocasion de Zornade furlane dai dirits».
Des 7 sot sere al sarà dât di gnûf spazi ae musiche «cence confins».
Il segnâl de ‘radio libare dai furlans‘ si pues cjapâlu dapardut ancje su smartphone, tablet, iPhone e iPad cu la aplicazion di pueste di discjamâ de rêt.


text:
PREMI FOLKEST-ALBERTO CESA 2019: SELEZION A SANTA CROCE DI CERVASCA – VINARS AL 1 DI FEVRÂR
Al torne il concors “Premi Folkest – Alberto Cesa” a Cervasca, in provincie di Cuneo, di precîs inte frazion di Santa Croce, tacant des 8 sore sere.
Une selezion piemontese che e je in cualchi mût un at dovût, par vie che une part significative dal concors, dedicade aes gnovis composizions in stîl tradizionâl, e je intitulade propit al grant artist torinês Alberto Cesa. Il Piemont, cu lis sôs diviersis espressions culturâls, ’tal è stât une des scunis dal folk-revival in Italie, dant gnove fuarce e spirit aes musichis de tradizion popolâr e proponint un “so” model interpretatîf; cemût non ricuardâ Prinsi Raimund, Cantovivo, Ciapa Rusa, Tre Martelli, Lou Dalfin (per nomenâ dome chei che a son rivâts a deventâ une vore famôs intai agns ancje fûr de regjon).
Trê ’tal sarà i grups che si disfidaran vinars al 1 di Fevrâr aes 6.30 sore sere intal salon de sede de Pro Loco di Cevasca par determinâ cui che tra di al ’sunarà dal vîf al festival Folkest 2019 a Spilimberc, in Friûl, e al podarà concori ancje ae assegnazion di un Premi dal Nuovo Imaie di ben cuindismîl euro pe realizazion di une tournée, arrivarà a Cervacsa.
Al vierzarà il spetacul Gianluca Di Santo, cjantautôr nassût a Como intal 1987.
Al secont puest, in ordin di esibizion, i Sheegolah, un progjet che al nas de voie di proponi un repertori di musiche de tradizion dai paîs de aree celtiche (Irlande e Scozie, ma ancje Bretagne, Quebec, Galizie, Asturiis e Ingletiere). Il grup al è componût di: Massimo Losito (Zio) cu la fisarmoniche cromatiche, Simone Stefan (Pav) cun uilleann pipes, flaut traviers, whistles e Daniele Radaelli cu la ghitare, mandolin, ukulele e cajon.
A sierâ la serade e sarà clamade la formazion fate dome di feminis, lis Madamè, che a vegnin des vals di Cuneo e des Langhis, che a ’sunin un repertori formât di cjants di lavôr, di amôr, di emigrazion, di brigants, baladis plenis di passion, cuntune formazion componude di Erica Molineris ae vôs, Anna Chiapello ae fisarmoniche, percussions e vôs, Claudia Danni ae fisarmoniche, ghitare e vôs, Elena Chiaramello ae fisarmoniche e ae vôs.
E vâl la pene di ricuardâ cemût che l’obietîf dal concors e dal Premi Suonare a Folkest-Premio Alberto Cesa nol sedi dome la competizion fra artiscj ma ancje il fat di podê valutâ miôr, intun contest dal vîf, lis miôr propuestis intal panorame folk, world, autorâl e cjantautorâl talian che a puedin di dirit jessi metudis dentri intal program di Folkest.
Par informazions: info@folkest.com – www.folkest.com


text:
7 coments On Il Merecan
-
-
O ai a pene viodût un documentari ae Rai sui "dialets talians" e dopo vê mostrât le fierece dai sardegnüi cu le lôr lenghe e mostravin i furlans che disevin che a si vergognavin di fevelâ par furlan e a ierin convints che le lenghe furlane a sarès sparide. Il documentari al jere stât fat ae fin dai agns 50 e al passave su Rai Storia iar sere. Coragjo, le lenghe furlane no é inmó sparide:-)
Jaio
-
Bepi, je veve forsit che si capis trop che al vâl il pan cuant che la panarie e je vueide. Par chest i
Jo, tu, Yaio, Galiano il pan che je la nestre lenghe, lu cirin ancje se là che a stin il fornâr sot cjase no l’è bon di fâlu. Nostalgjie? No crôt, almancul par me. Al à reson Yaio cuant che al scrîf che plui di cualchidun si vergognave a fevelâlu, convint che fevelant talian la sô vite cambiats in miôr. Puaret
-
Nelo, secont me Galliano al cjate plui ocasions di noaltris, torzeons talians, di fevelâ la marilenghe. Jo o soi stât timp indaûr un par di voltis a Buenos Aires e o ài cjatât cuartîrs intîrs ca fevelavin un furlan une vore miôr dal nestri di cumò, ch'al è stât imbastardît di talian, inglês e vie dilunc. I Talians – Argjentins a no vevin pôre di fevelâlu jenfri lôr, ancje parcè ch'a no savevin il talian. Là vie a son ancjemò fameis interiis ch'a fevelin dome furlan e spagnûl. Bepi
-
Invito Per Yaio :
Sala Préz Daint
Rue Pres – Sr. Paul – 44400 Ivoz Romet
Belgio Si mancje il purcit cu mei amîs furlans che rivin dal comun di Badilian
Il 18 -01 2015 – pranzo
-
Salve Nelo,
Tu âs di volé dî:
Salle des fêtes d'Ivoz-Ramet
Rue Prés St-Paul
4400 Flémalle (Liège)
Belgique
O soi stât lùi un grum di agns indaûr a mostrâ i miei cuâdris. O vevi vendût il plui biel. Un viste di Rigulât prime dal taremot ma cun tune interpretazion personâl e mistiche. Indovine cui che lu veve comprât…Un sindicalist calabrês di lí ator:-)
Da un an, no stoi plui a Bruxelles ma dongje Alicante in Spagne ma o cirarai di vignî si no ai impegns e se o cjati un avion cence vê di pierdi une zornade dome pal viaç.
Di fat, o mi cjati ae stesse latitudin che Palermo ma une vôre plui al ovest. Cjalant pal barcon dal gno studi, o puedarès viodi le Afriche cul telescopi:-) ma mi contenti de viste chi ai achi http://www.ivideon.com/tv/camera/200-c5c7cbd045590035d254dc145aafaf53/0/?lang=en
Un salût
Lire plus: http://www.netevents.be/fr/agenda/12584/Salle-des-fetes-d-Ivoz-Ramet/#ixzz3IvJ14vHK
-
Mandi Yaio, o pensavi che tu fossis ancjemò a Bruxelles e savint (io no voi) che miei cognossints furlans a van a copâ un purcit propit là, come che ti ai scrit,, pensavi che ti varès fat plasè rivivi une zornade cussì impuartant par nô furlans. Mi fâs plasè che come lis cisilis tu ziris il mont e che cumò tu sês là che il soreli al plui cjalt.


text:
E cheste e je la ultime tornade, dute di gjoldi, di Contis cence cjâf!
Fantasie ferbinte 1
Cetante pôre de miserie a tignirin che al mâr si butarin e intun lûc inospitâl a finirin, a lassarin indaûr chel biel paisaç par un toc di tiere, un toc di siums.
Fantasie ferbinte 2
Vuê o scuen di tornâ dongje a chest lûc che o visiti tai miei siums. Chel che a crearin al è sdrumât, o soi tant che lôr, daur di une fantasie ferbinte.
di Cecilia Liva
Serade musicâl
- Cuant che al jere za vistût cun chê cjamese blancje e si jere fermât denant di ducj, lis sôs mans a scomençarin a movisi intun mût armoniôs.
- Chês vôs specials si inserivin une suntune altre interpretant une uniche e maraveose opare.
- I voi e la grande concentrazion dal public a vevin fat tornâ al côr la bielece ricevude.
di Sandra Moro
Il Timp
Il timp nol si piert, neancje si bat, dome al sucêt. Distès che tô presince dome casuâl.
Il Pinsîr
Cuant che o viôt dentri dal so pinsîr o ai capît che o jeri jo. Il plevan mi à dât il perdon.
L’istès
Nol è distès il delincuent che il virtuôs, chel che al robe che l‘onest; ma sì a son l’istès l’arbul e la cuarde.
di Daniel Ghidina
Picinine
Ven ca picinine! La mignestre e je cjalde, mangje sù dut! Dopo ti tignarai intai braçs…
Cence cjâf
Puarte vie il tacuin! No stâ dismenteâ la clâf de birosse! Prôpit… tu tu sês cence cjâf vuê!
di Adriana Bures
Scarpets
Fîi sù e jù che a ricamin lis stofis neris. Fîi sù e jù a sfilin lis nestris stelutis alpinis. Fîi che a fan magjie intes mans de Cesarina.
Detulis di mê none
1- Campe cjaval che la jerbe e cres.
2 – Nol è Crist in crôs, e je une piore.
3 – Vuê si mangje lenghe di canarin.
4 – In bocje al lôf! Crepe!
di Andrea Ventriggi
Daûr la corint
“Ducj a van daûr la corint… ma chei che i van cuintri a deventin personis ecezionâls”.
Prin che o podedi spiegâlu al polizie stradâl, mi à metût une multe.
di Bruno Vuan


text:
Telecomunicazion
La telecomunicazion e je la comunicazion a distance, cjapant dentri radio, telegrafie, television, telefonie, comunicazion di dâts e rêts di calcoladôrs.
Lis elements di un sisteme di telecomunicazion son un trasmetidôr, un mieç (linee) e possibilmentri un canâl sore il mieç, e un ricevidôr. Il trasmetidôr e je un argagn che trasforme o codifiche il messaç intun fenomen fisic: il signâl. Il mieç di trasmission, par sô nature fisiche, probabilmentri modifiche o degrade il signâl in tal troi dal trasmetidôr al ricevidôr. Il ricevidôr al a un mecanisim bon di redimi il messaç, dentri un ciertun limit di degradation dal signâl. Des voltis, il ricevidôr finâl e je il voli uman e/o l'oreli (o in cualchi câs estrem altri argagns sensoriâls) e il riscat dal messaç e je fât dal cerviel.
La telecomunicazion pues jessi pont-a-pont, pont-a-multipont o "a ploe", che je une forme particolâr di pont-a-multipont ch'al va dome dal trasmetidôr ai ricevidôrs.


text:
Memorie virtuâl
Memorie virtuâl al permet al sisteme di butâ sul disc fis la memorie, se la RAM e pues jessi doprade miôr par altris robis. Cussì, ancje se tu âs une vore di RAM, vê memorie virtuâl no je mai une brute idee.
Di norme, il file di scambi al ven scrit te partizion di inviament (boot). Se tu âs pocje memorie libare lì, tu puedis disativâ la
Se al capite dispès che la testine dal disc fis e pinduli masse par vie memorie di scambi virtuâl, tu puedis provâ a doprâ un disc fis separât pal to file di scambi in mût di evitâ une congjestion dal I/O. Une altre partizion sul stes disc fis dal sisteme/dâts no judarà. Aumentâ la RAM e je di sigûr la vie plui buine par risolvi il fastidi...


text:
Ve chi, a ducj i nestris Contecurtârs, un concors che al somee fat di pueste par noaltris di Contecurte! No si pues mancjâ!
Us lassìn chi sot il comunicât stampe e achì o podês scjamâ il bant di concors
Vôs de Basse, un concors leterari par ricuardâ i autôrs de Basse
Gnovis: Vôs de basse – concors leterari
Midiant dal sportel associât pe lenghe furlane, i Comuns di Cjarlins, Gonârs, Muçane, Porpêt, Prissinins e San Zorç di Noiâr a bandissin la prime edizion dal concors leterari “Vôs de Basse”, cul patrocini de Societât Filologjiche Furlane, de Cooperative Informazion Furlane e de sezion di San Zorç di Noiâr de Universitât de Tierce Etât “Paolo Naliato”. La idee di fonde e je chê di stiçâ la produzion scrite in lenghe furlane, ricuardant tal stes timp lis figuris che a àn insiorât il panorame culturâl de Basse Furlane, dai viers scherçôs e a dadis cence pêi su la lenghe di Pre Zaneto e Tita Marzuttini, ai componiments plui intims di Gina Marpillero e Luciano Morandini, dai tescj teatrâi di Alviero Negro, ai lavôrs storics e aes traduzions di Pierluigi Visintin. Propit par rispuindi a cheste produzion cussì diferente e siore, “Vôs de Basse” al è dividût in trê sezions: Narative, par contis curtis, curts teatrâi o traduzions di contis curtis; Poesie, par componiments poetics o traduzions di poesiis; Students (prose e poesie), risiervade ai students des scuelis secondariis di prin e secont grât. La partecipazion e je sore nuie e e je vierte a ducj i autôrs che a scrivin par furlan, che a sedin a stâ in Italie o pûr tal forest. I lavôrs a varan di rivâ, in buste sierade e marcade di un sproc e de scrite “Concors Vôs de Basse”, al ufici protocol dal Comun di San Zorç di Noiâr dentri des 5 e mieze daspò misdì di lunis ai 11 di Dicembar dal 2017. Une zurie di esperts e stazarà lis oparis e e nomenarà i prins trê elaborâts par ogni sezion. I vincidôrs a ricevaran tant che premi un bon di spindi par comprâ dai libris dal valôr di 200 € (1n premi); 150 € (2nt premi) e 100 € (3ç premi) pes sezions Narative e Poesie; pai students, invezit, i premis a son di 100 € (1n classificât); 75 € (2nt classificât) e 50 € (3ç classificât). La cerimonie di premiazion si fasarà dentri des primis setemanis dal mês di Zenâr dal 2018. Il bant dal concors e la schede di adesion si cjatiju in dutis lis bibliotechis dai Comuns organizadôrs e sui lôr sîts istituzionâi. Par informazions su pues clamâ al 0432620281 o pûr scrivi a: sportel.furlan@bassefurlane.eu


text:
Une “gnot al museu” dute speciâl. Prime dal scûr, o larìn intai prâts par scuvierzi e par cognossisi, par cjatâ i animâi dal bosc, par scoltâ storiis di no crodi, contadis di personaçs stranis che a vivin in chestis campagnis. Po dopo, o jentrarìn intes sidreris, par lâ indevant a zuiâ cu la nature. Infin, ducj intai sacs a pêl.
Cuant
La gnot di joibe ai 24 di Avost dal 2017.
Durade
La ativitât si davuelç des 19:00 di joibe ai 24 di Avost aes 8:45 de buinore dopo..
Acet
Des 18:30 aes 19:00 di joibe ai 24 di Avost.
Dulà
Alì de Cjase des Paveis di Bordan (UD), in vie Canada 5.
Par cui
La ativitât e je indreçade ai fruts tra i siet e i undis agns (in particolâr, chei che a àn za frecuentade la 1e fin a chei che a àn frecuentade la 5e primarie).
Ce puartâsi di cjase
I fruts a varan di vê cun lôr:
Cuant che si mangje
Dopo vê saludâts i gjenitôrs, si preparisi a mangjâ la cene al sac li de Cjase des Paveis. La cene al sac si puarte di cjase. La struture e ufrirà la gulizion de buinore. Si pues lassâ ai propris fîs cualchi mirindute e aghe pe gnot.
Program
joibe ai 24 di Avost dal 2017
vinars ai 25 di Avost dal 2017
Si racomande di rispietâ la puntualitât cuant che si rive e cuant che si finìs la ativitât.
Modalitât di prenotazion
La prenotazion si pues fâ fin lunis ai 21 di Avost.
Stant che la ativitât e je previodude dome cuntun numar minim di partecipants, martars ai 22 di Avost la segretarie didatiche e comunicarà se la ativitât si davuelzarà o se si sospindarà.
Si pues prenotâ telefonant al numar 344.2345406 o scrivint ae direzion di pueste eletroniche info@bordanofarfalle.it (in chest câs, si à di lassâ un recapit telefonic par jessi contatâts).
La iscrizion e je calcolade efetive dal moment che o ricevarìn il modul di prenotazion, compilât e firmât di un gjenitôr dal minôr, che al va inviât vie fax (0432.030069) o email (info@bordanofarfalle.it).
Il paiament si fâs alì de casse de Cjase des Paveis la zornade stesse, al moment dal acet e de regjistrazion. .
Coscj
€ 35,00 par ogni frut.
La cuote si paie la zornade stesse alì de casse de Cjase des Paveis.
Il paiament de cuote al cjape dentri:
Par informazions
Par informazions, clamâ il numar 344.2345406 o inviâ une email a info@bordanofarfalle.it, lassant un recapit telefonic par jessi riclamâts.


text:
7 di Avrîl
Il 7 di Avrîl e je la 97° zornade dal Calendari Gregorian, (la 98° se l'an al è bisest). A mancjin 268 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
- 1815 - I articui 93, 94 e 95 dal congrès di Viene a stabilissin i confins fra il Friûl dal Lombart-Venit e chel imperiâl.
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Sante Virgjinie


text:
Claudio Trotta, milanês, classe 1957, ’tal è un dai produtôrs e promoter indipendents di spetacui dal vîf plui stimâts e impuartants dal mont. Daspò cualchi an di esperience tes radio libaris dai agns Setante, tal 1979 al à fondât Barley Arts, che ’tal è inmò titolâr e anime. Di chê volte al à organizât plui di cuindis mîl events in Italie e tal mont e lavorât cun tancj artiscj, tra chei Bruce Springsteen, AC/DC, Kiss, Sting, David Bowie, Metallica, Frank Zappa, Elio e le Storie Tese, Renato Zero, Ligabue, Negramaro. Propit une rockstar, almancul cemût che a contin chei che a àn lavorât cun o par lui. Ancje se – al dîs cun scletece Trotta – no soi bon “nancje di ’sunâ il campanel”, e o vîf dispès “cu la sensazion di jessi un ticut ’sunât”. Une rockstar ’sui generis che, dopo cuarante agns di cariere, al à decidût di contâ la sô storie tal libri No pasta no show (riferiment clâr ae richieste fate di plui di un artist), une autobiografie che e je tal stes timp la conte di un toc di storie de sene musicâl taliane e internazionâl, contade di un pont di viste particolâr: daûr di un palc. E nol è un câs se al à sielt di clamâ il tour di presentazion tes librariis talianis Whole Trotta tour, ricuardant un toc famôs dai Led Zeppelin.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Kokonoko Folk Band e je une formazion nas’sude in ambits plui jazzistics, costituide tor dal pianist gjaponês Mariko Kitazato. In curt, i interès dal grup a àn puartât ae creazion di un ’sun puartât al folk e ae world music, in graciis ancje de jentrade dal percussionist cuban Yamil Castillo, cul so set particolâr di struments de tradizion cubane, completâts dal sax e al cuintribàs. Al rive a Folkest midiant des selezions dal concors Sunâ@Folkest.
Formazion: Mariko Kitazato – piano; Yamil Castillo – percussions; Mauro Iodice – sax tenôr; Fabio Mazzola – cuintribàs.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936